02 | Μαρτίου | 2008 | Πανδοχείο\nΑρχείο για 2 Μαρτίου 2008\nUte Lemper – But one day (Decca, 2003)\nTags: Μουσική, Ute Lemper\nObscure the late afternoon with a drape, don’t let him follow her latest escape…\nΠοιος μπορεί να ξεχάσει την θεατρική αποτύπωση ενός τραγικού χωρισμού ντυμένη με τη μεταθεατρική μουσική του Elvis Costello; Σίγουρα όχι εγώ… Camphor and cigarettes perfume the scandal, now he’s counting the hinges and watching the door handle, as he hangs the clothes on the back of the door, perfectly matching outfits that she wore…\nΩχ, παρασύρθηκα απ’ το «Passionate Fight» του προηγούμενού της δίσκου. Σα να την έβλεπα να βγαίνει στη σκηνή θρυμματισμένη μα πάντα στυλιζαρισμένη να μας τραγουδήσει τις ταπεινώσεις της. Είναι εκείνη που θα εισαγάγει στις νεότερες γενιές τον Brecht και τον Weil, τώρα που τα Αlabama Songs και τα υπόλοιπα σχεδόν δεν ακούγονται απ’ τα βινυλιακά τους σκρατς. Μόνο μου η Lemper δεν είναι απλά η Lotte Lenya του σήμερα. Μας ξαναθυμίζει ένα είδος απ’ το οποίο άντλησαν γόνιμες επιρροές πλείστοι επίγονοι, που απ’ αυτούς αγαπήσαμε ένα απ’ τα πλέον εγγενή στοιχεία του ροκ : τη θεατρικότητα. Απ’ τον Cave, τον Costello και τον Hannon – άλλωστε οι υπέροχες συνθέσεις και των τριών στόλιζαν το προηγούμενό της «Punishing Kiss». Από την άποψη αυτή, εγώ είμαι καταευχαριστημένος με το δίσκο της αυτόν, καθότι είναι ένα αντικαθρέφτισμα του Τιμωρού Φιλιού.\nH 40χρονη-και Γερμανίδα δε μας ήρθε χωρίς αποσκευές. Mε ποικίλες σπουδές σε διάφορες ευρωπαϊκές πόλεις και συμμετοχές σε σκηνές από μεγάλων μιούζικαλ (Cats, Peter Pan, Cabaret) μέχρι μικρών χώρων πειραματικά έργα, με παραστάσεις αφιερωμένες στον Μεγάλο Κουρτ και με φιλμική συμμετοχή στο παραγνωρισμένο αριστούργημα «Prospero’s Books» του Peter Greenaway αλλά και στο «Ready to Wear» του Robert Altman, την ψάχνει και ψάχνεται διαρκώς. Κι οι δίσκοι της αυτό δείχνουν : απ’ την ποπ άποψη της καλλιτεχνίας της στο «Crimes of the Heart» του 1991, στη συνεργασία με τον Nyman («Songbooks» – απογοητευτική για τα μεγέθη τους), στα tributes στους Weil, Edith Piaf Marlene Dietrich και στα ιδιαίτερα εκφραστικά προσωπικά της.\nΚαι εδώ οι συνθέσεις άλλων συναρμολογούν υπόγεια κι αισθαντικά τον προσωπικό της μικρόκοσμο, έναν κόσμο εγκατάλειψης, ματαίωσης, ή, στην καλύτερη περίπτωση, υποταγής. Τα διάφορα τραγουδιστικά της είδη (γκροτέσκο, ελαφρύ, καμπαροειδές, θεατρικό, γυμνό, εξομολογητικό, πομπώδες, εμπορικότροπο) αγκαλιάζονται σε μια απ’ τις καλύτερες παρτούζες του είδους. Δύο συνθέσεις των Weill (3, 7), Brel (5, 11), Piazzolla (2, 9), Eisler (12, 13), μια του Heymann («Living without you», η ομορφότερη του δίσκου) και πέντε δικές της, με τη συμμετοχή της Laure Anderson στο «Lena», ισότιμες στο κλίμα των άλλων. Και 3-4 από εδώ συνθέτουν άνετα το σάουντρακ μιας ερωτικής πλάνης ή αποπλάνη(ση)ς. Άρα το εξώφυλλο με το γυάλινο κτίριο και τη διαφημιστική αισθητική δεν αποδίδει ποσώς το περιεχόμενο εδώ. Πιστεύω πως είναι έτοιμη να απομακρυνθεί πλέον από τις συνθέσεις άλλων και να βουτήξει σε νεότερες, και γιατί όχι σε δικές της, εφόσον η πεντάδα της εδώ είναι άρτια.\nΣκοτείνιασε το σούρουπο με βαρύ παραπέτασμα, δεν τον άφησε να την ακολουθήσει στην τελευταία της φυγή…\nΠρώτη δημοσίευση σε: http://www.mic.gr/cds.asp?id=22588\nThe Most Serene Republic – Population (Arts & Crafts, 2007)\nΑν αυτή η Δημοκρατία είναι ήσυχη, τότε πώς είναι η φασαριόζικη; Εδώ ήδη από το εισαγωγικό τρακ κάτι σαν θίασος μοιάζει να πλησιάζει από μακριά, με τα αλλόκοτα βιολιά και το απειλητικό μαρς του. Και μετά αρχίζει αυτός ο ευχάριστος και κυρίως απρόβλεπτος χαμός μιας μπάντας με δύο φωνές που μοιάζουν δέκα και με ολοζώντανο το θεατρικό στοιχείο. Μπορεί ένα art rock γκρουπ να είναι ρυθμικό; Μπορεί ένας ηχητικός χαμός να παραμένει ποπ; Μπορούν παράφωνες ερμηνείες να οδηγούν σε χορωδιακή έκσταση; Μπορεί ένα αρμονικό ροκ εντ ρολ κομμάτι να μοιάζει να εκτελείται από φωνητικό σύνολο του ενός ουτοπικού δήμου;\nTo σεξτέτο-καμάρι του Milton, Ontario, αποτελεί πρόσφατο απόκτημα της Arts & Crafts αλλά και το πρώτο σχήμα της εταιρίας που δε συνδέεται με τον έναν ή τον άλλο τρόπο με τους Broken Social Scene. Το Population είναι εμπνευσμένο από τις γειτονιές του προαστίου που ζούνε τούτοι οι έξι twenty-something τύποι που εγκατέλειψαν τις σχολές τους ξεσηκωμένοι από όλο αυτό το ευνοϊκό μουσικο-κολεκτιβικό κλίμα της περιοχής. Τον αρχικό πυρήνα αποτέλεσαν οι Ryan Lenssen και Adrian Jewett, που ξεκίνησαν το 2003 ως Thee Oneironauts με το ep Night of the Lawnchairs, προτού το σχήμα αποτελέσει εξάδα, με τρεις κιθάρες, δυο φωνές (με την προσθήκη της Emma Ditchburn που συνδυάζεται πανέξυπνα με την αρσενική φωνή) και διψήφιες ευτυχείς συγχορδίες.\nΜου αρέσουν οι δίσκοι όπου τα πάντα μπορούν να συμβούν. Αυτή η αίσθηση παραμένει στο Population ακόμα και μετά τα πρώτα ακούσματα, ενώ φυσιολογικά θα έπρεπε να έχει εξατμιστεί. Μερικά τελειώματα, όπως τα έγχορδα του Sherri And Her Beautiful Net ή το φοβερό πιανάκι στο Neurathenia, κάποια όργανα που ακούγονται σαν παιχνίδια μέσα στα τραγούδια, οι διάφορες εναλλαγές φωνών, όλα δημιουργούν ένα πανηγυρικό και πολύ διασκεδαστικό σύνολο. Στο κορυφαίο Present Of The Future End συνδυάζουν Dog Faced Hermans, Russian Futurists και Tilly And The Wall.\nΑπρόβλεπτοι σαν They Might Be Giants της νέας χιλιετίας, ευχάριστοι στο αυτί όπως οι αδικημένοι Postal Service και φυσικά θεατρικοί όπως οι Cardiacs – τους θυμάστε ή είμαι ο μόνος γέρος εδώ; Αλλά τι λέω, εδώ έχουμε έναν ακόμα δίσκο χωρίς καν αναφορά στο metacritics, τους Cardiacs θα ανέφεραν; Οι MSR θαυματουργούν στα ινστρουμένταλς, είτε τα σκοτεινά (Inwit), είτε τα φωτεινά (A Mix Of Sun And Cloud). Στο Humble Peasants τα western σφυρίγματα χορεύουν στους νοτιάδες των Tragic Mulato και των Calexico. El loco por el sexo!\nΟ Lenssen δηλώνει πως θα είναι ευτυχισμένος αν ακούει κάποιος τον «δυστοπικό» αυτό δίσκο μια φορά το χρόνο και πως μελέτησε πολλά ντουέτα μέχρι να πειστεί πως δε θέλει να τα επαναλάβει, αλλά να εντάξει τις δύο φωνές στον αριθμό των οργάνων. Το όνομα δεν το πήραν από το φιλήσυχο προάστιό τους αλλά από την επίσημη ονομασία του κράτους της Βενετίας στις δόξες του: Γαληνοτάτη Δημοκρατία της Βενετίας. Προηγούμενοι δίσκοι: Underwater Cinematographer (Sunday League, 2005), Phages (limited edition tour ep, self-release, 2006). Αν αυτή η Δημοκρατία είναι γαλήνια, φανταστείτε πώς θα είναι η ανήσυχη.\nΠρώτη δημοσίευση σε: http://www.mic.gr/cds.asp?id=14670


Βελτιοδοξια: «Σκάσε και Κολύμπα»\n(ή, αλλιώς, πώς ανακυκλώνεται η νοοτροπία της «μούγκας» και της αδράνειας και γιατί στην θάλασσα συναντάς πολλούς ανθρώπους που χτυπιούνται χωρίς νόημα σαν τρελοί και άλλους τόσους που πνίγονται και πάνε στον πάτο).\n«Σκάσε»: Η προστακτική του ρήματος «σκάω», η οποία, όπως γράφει και το λεξικό, χρησιμοποιείται ως «βάναυση προσταγή» και σημαίνει «πάψε, μη μιλάς».\n«Κολύμπα»: Η προστακτική του ρήματος «κολυμπάω», το οποίο, όπως γράφει και το λεξικό, σημαίνει «προωθώ το σώμα μου μέσα στο νερό κουνώντας κατάλληλα τα χέρια και τα πόδια μου». Η προστακτική του ρήματος, κατά συνέπεια, σημαίνει «Προώθησε το σώμα σου μέσα στο νερό κουνώντας κατάλληλα τα χέρια σου και τα πόδια σου».\nΌσο κι αν αγαπάω την θάλασσα (και την αγαπάω πολύ) πρέπει να παραδεχτώ πως η χρήση αρκετών φράσεων και εκφράσεων σε σχέση με αυτήν με προβληματίζουν και, καμιά φορά, με εκνευρίζουν! Όπως το «πέσε στα βαθιά νερά και κολύμπα» (ποτέ μου δεν κατάλαβα αν δεν ξέρεις κολύμπι και αν δεν μπορείς να επιπλεύσεις στα ρηχά πώς υποτίθεται ότι θα κολυμπήσεις στα βαθιά!) ή το, ακόμα πιο αγαπημένο μου, «Σκάσε και κολύμπα». Σε τι μπορεί να χρησιμεύσει πραγματικά αυτή η «συμβουλή» σε κάποιον που την ακούει; Περισσότερο χρησιμεύει σε αυτόν που την λέει για να νιώσει καλύτερα με τις δικές του επιλογές παρά για να βοηθήσει κάποιον που βρίσκεται σε μια δύσκολη θέση ή σε ένα πιεστικό, πραγματικό, αδιέξοδο.\nΘα μπορούσα να ξεκινήσω συγκεκριμένα ή αφηρημένα.\nΔεν καταλαβαίνω τίποτα στο σχολείο.\nΤο πανεπιστήμιο είναι ένα χάος.\nΗ δουλειά μου δεν μου αρέσει.\nΌλα είναι ένα χάος.\nΚανείς δεν με ικανοποιεί.\nΤίποτα δεν μου αρέσει.\nΜπορείτε να προσθέσετε ή να αφαιρέσετε ελεύθερα, συγκεκριμένα ή αφηρημένα, ό,τι σας εκπροσωπεί, ό,τι ταιριάζει περισσότερο στην δική σας περίπτωση, στην δική σας ζωή. Σημασία έχει πως, ό,τι και να γράφατε εδώ μαζί μου, η απάντηση που θα σας έδιναν κάποιοι κάποιοι θα ήταν «Σκάσε και κολύμπα».\nΑς θέσω, λοιπόν, μερικές ερωτήσεις...\nΤι γίνεται αν δεν θέλω να σκάσω;\nΤι γίνεται αν δεν ξέρω να κολυμπάω;\nΤι γίνεται αν δεν θέλω να σκάσω και δεν ξέρω να κολυμπάω;\nΤι γίνεται αν δεν μπορώ να σκάσω; Γιατί π.χ. θέλω να προστατεύσω την αξιοπρέπειά μου ή να υποστηρίξω την αξιοπρέπεια κάποιου άλλου;\nΤι γίνεται αν δεν μπορώ να κολυμπήσω; Έχω κουραστεί ή δεν έχω άλλες αντοχές ή έχω χτυπήσει το πόδι μου ή, στην τελική, έπαθα ακόμα και μια απλή κράμπα και δεν είναι δυνατό με τίποτα να κολυμπήσω;\nΚαι μετά όλοι οι συνδυασμοί...\nΤι γίνεται αν δεν μπορώ να σκάσω και δεν μπορώ να κολυμπήσω;\nΤι γίνεται αν δεν θέλω να σκάσω και δεν μπορώ να κολυμπήσω;\nΤι γίνεται αν δεν μπορώ να σκάσω και δεν θέλω να κολυμπήσω;\nΤι γίνεται αν δεν θέλω να σκάσω και δεν θέλω να κολυμπήσω;\nΤι γίνεται αν... ;\nΩ, ναι, θα είχα άπειρες ερωτήσεις να γράψω πάνω στον συγκεκριμένο θέμα... Ας αφήσω, όμως, για λίγο τις ερωτήσεις...\nΘέλω να μιλήσω για την ίδια την φράση «Σκάσε και Κολύμπα».\nΑναρωτιέμαι κάτω από ποιες συνθήκες και σε ποιον άνθρωπο θα μπορούσε να φανεί χρήσιμη μια τέτοια φράση έτσι ώστε να έχει ένα θετικό και όχι ένα αρνητικό αποτέλεσμα, να τον κινητοποιήσει αντί να τον απογοητεύσει, να τον κάνει να νιώσει καλύτερα αντί να νιώσει χειρότερα. Είμαστε διαφορετικοί και, ίσως, θα μπορούσε να υπάρχει μια ιδιαίτερη περίπτωση ανθρώπου που, θεωρητικά, θα μπορούσε να νιώσει πιο δυνατός με μια τέτοια φράση. Ναι, ίσως... Προσωπικά, πιστεύω πως θα ήταν η εξαίρεση... Πιστεύω πως στους περισσότερους ανθρώπους μια τέτοια φράση θα είχε το αντίθετο αποτέλεσμα... Θα τους έκανε να νιώσουν άβολα, ή να στενοχωρηθούν, ή να «κλειστούν» στον έαυτό τους. Επίσης, θα τους έκανε να νιώσουν άσχημα που επέλεξαν να μιλήσουν για κάτι και να μοιραστούν μια κατάσταση που δεν τους εκφράζει και που τους καταπιέζει. Μπορεί και να τους οδηγούσε στο να μην ξαναμιλήσουν για κάτι που δεν τους ικανοποιεί, στο, πραγματικά, να σκάσουν. (Τι βολικό! Για την κοινωνία!)! Πάντως, σίγουρα δεν θα βοηθούσε το άτομο το οποίο μπορεί να αισθανόταν ακόμα και ένοχο (Τι βολικό! Για την κοινωνία!) γιατί αισθάνθηκε έτσι ή αλλιώς, ή γιατί σκέφτηκε έτσι ή αλλιώς. Δεν θα το βοηθούσε.\nΦταίει ,φυσικά, και η φύση της φράσης. Όταν τα ρήματα είναι στην προστακτική όσο να’ ναι... είναι λίγο επιθετικά ή λίγο ασφυκτικά ή λίγο πιεστικά... Ακόμα και στο λεξικό... το «σκάσε» το έχει ως βάναυση προσταγή. Πόσους ανθρώπους μπορεί να βοηθήσει άραγε μια βάναυση προσταγή;\nΓενικά, νιώθω πως όταν χρησιμοποιείται αυτή η φράση είναι σαν να θεωρείς αυτονόητο πως αυτός που έχεις απέναντί σου είναι υπερβολικός, έχει περισσότερες απαιτήσεις, ζητάει παραπάνω από όσα θα έπρεπε να ζητάει. Μα πώς είμαστε τόσο σίγουροι (ποιος είναι αυτός που μπορεί να το κρίνει;) πως αυτός που δεν είναι ικανοποιημένος, δεν έχει δίκιο που δεν είναι ικανοποιημένος; Πώς είμαστε τόσο σίγουροι ότι ευθύνεται αυτός και όχι οι άλλοι; Αν αυτός ζητάει τα δικαιώματά του, αν αυτός προστατεύει την αξιοπρέπειά του, αν αυτός διεκδικεί τα αυτονόητα, μπορούμε να τον θεωρήσουμε υστερικό; Και τότε είναι σίγουρα καλύτερο να σκάσει και να κολυμπήσει; Ή μήπως είναι καλύτερα να πάρει μια βαθιά ανάσα, να μιλήσει και να κάνει μακροβούτι (για να φύγει, ίσως, από εκεί που βρίσκεται);\nΑναρωτιέμαι... Ποιος έχει περισσότερες πιθανότητες να φέρει κάτι καινούριο στον κόσμο... Αυτός που σκάει και κολυμπάει... Ή αυτός που μιλάει και σταματάει να κολυμπάει σε θάλασσες βρώμικες;\nΟ δεύτερος δεν είναι αυτός που έχει περισσότερες πιθανότητες να σκεφτεί λύσεις για το πώς μπορούν να καθαρίσουν οι θάλασσες; Σε σχέση με εκείνον που απλά λέει στον έαυτό του... «Α! Εδώ έχει λίγα σκουπίδια. Δεν πειράζει. Εγώ πρέπει να κολυμπήσω.». «Α! Αρχίζουν να γίνονται περισσότερα τα σκουπίδια. Δεν πειράζει. Εγώ πρέπει να κολυμπήσω». «Α! Τα σκουπίδια έχουν γίνει τόσο πολλά που με περικυκλώνουν. Δεν πειράζει. Εγώ πρέπει να κολυμπήσω». «Α! Τα σκουπίδια με πνίγουν. Δεν πειράζει. Εγώ πρέπει να κολυμπήσω.». Και καθώς πνίγεται τον ακούς να μουρμουρίζει «Να κολυμπήσω, να κολυμπήσω, να κολυμπήσω»... Αλλά δεν έχει σκεφτεί ούτε μία φορά... πως μπορεί κάπου να υπάρχουν καθαρές θάλασσες χωρίς σκουπίδια... και πως αυτό με το οποίο θα έπρεπε να ασχοληθεί θα ήταν πώς να καθαρίσει την θάλασσα και όχι πώς να συνεχίσει να κολυμπάει σε μία θάλασσα γεμάτη σκουπίδια... Ενώ ταυτόχρονα θα μπορούσε να αναζητήσει τις καθαρές θάλασσες για να κολυμπάει μέσα σε αυτές...\nΤι θέλω να πω μέσα από όλα αυτά;\nΜπορώ να σκάσω και να συνεχίσω να κολυμπάω.\nΜπορώ να σκάσω και να σταματήσω να κολυμπάω.\nΜπορώ να συνεχίσω να μιλάω και να σταματήσω να κολυμπάω.\nΜπορώ να συνεχίσω να μιλάω και να συνεχίσω να κολυμπάω.\nΥπάρχουν διαφορετικοί δρόμοι και διαφορετικοί τρόποι για να «πετύχεις» σε αυτούς τους δρόμους.\nΔεν είναι πάντα έξυπνο να συνεχίζεις να κολυμπάς.\nΔεν είναι πάντα σοφό να σταματάς.\nΔεν είναι πάντα έξυπνο να συνεχίζεις να μιλάς.\nΔεν είναι πάντα σοφό να σιωπάς.\nΕσύ ξέρεις τι είναι το καλύτερο για εσένα σε σχέση με μια συγκεκριμένη κατάσταση. Πρέπει να ηρεμήσεις, να χαλαρώσεις, να κοιτάξεις την κατάσταση από απόσταση και να φερθείς στον έαυτό σου με αγάπη και με σεβασμό και μετά, ξαφνικά, θα ξέρεις, απλά θα ξέρεις, τι είναι το σωστό σε σχέση με τις ιδέες σου και τα πιστεύω σου... Θα ξέρεις τι πρέπει να κάνεις...\nΠάντως, σε καμία περίπτωση δεν πιστεύω ότι μία αυστηρή και γελοία προσταχτική μπορεί να σε οδηγήσει να πάρεις την σωστή απόφαση για εσένα.\nΠροσωπικά, η δική μου άποψη, τις περισσότερες φορές, είναι ...\n«Μην σκάσεις και κολύμπα...»\nΣυνέχισε να μιλάς (και να σκέφτεσαι και να θέλεις) και συνέχισε να κολυμπάς (και το συνέχισε να κολυμπάς σε καμία περίπτωση δεν σημαίνει χάσε την αξιοπρέπεια σου. Σε αυτήν την περίπτωση είναι πιθανότερο να πνιγείς παρά να επιπλεύσεις! Πόσο μάλλον για να κολυμπήσεις!!! Οπότε άλλαξε θάλασσα ή περπάτησε στην στεριά ή πέταξε στον αέρα... Υπάρχουν τόσες εκδοχές για να ζήσει κανείς την ζωή του... Βρες εκείνην που δεν θα είσαι υποχρεωμένος να πιέζεσαι για να την ζήσεις). Και, λέω, τις περισσότερες φορές, γιατί υπάρχουν και εκείνες οι φορές που μπορεί να χρειάζεται να μείνεις στην σιωπή ή που επιβάλλεται να σταματήσεις να κολυμπάς.\nΒέβαια, αυτή είναι η δική μου άποψη που μπορεί να μην ταιριάζει στην δική σου...\nΕγώ πιστεύω πως, τις περισσότερες φορές, είναι καλύτερα... Να μην σκάσεις. Να μην σκάω. Δεν σκάω. Υπερασπίζομαι αυτόν που δεν μπορεί να υπερασπιστεί τον έαυτό του. Υπερασπίζομαι και τον έαυτό μου. Και όταν δεν μπορώ να τον υπερασπιστώ θα ήθελα να υπήρχε κάποιος να το κάνει για εμένα. Αυτός ο κάποιος δεν υπάρχει. Οπότε βρίσκω τρόπους να με προστατεύω. Μιλάω για τα θετικά. Μιλάω για τα αρνητικά. Μιλάω για τα πάντα. Εκφράζομαι. Εξωτερικεύω. Επικοινωνώ. Αγωνίζομαι για κάτι καλύτερο. Πώς; Παρατηρώ τι συμβαίνει. Συζητάω για ό, τι συμβαίνει. Και αν δεν μου αρέσει, προσπαθώ να το αλλάξω. Και αν δεν αλλάζει, φεύγω από αυτό. Δεν σκάω. Γιατί θέλω οι άλλοι να μαθαίνουν ποια πιστεύω ότι είναι τα θετικά και ποια τα αρνητικά. Η λογική του «Σκάσε» μας κάνει να μην μοιραζόμαστε τις πραγματικές καταστάσεις που ζούμε. Να τις κρύβουμε αντί να τις βγάζουμε προς τα έξω. Να τις θάβουμε αντί να τις βγάζουμε στο φως. Να νιώθουμε ντροπή. Να νιώθουμε ενοχές. Είμαι υπέρ του να μιλάμε για ό, τι κι αν συμβαίνει γύρω μας και μέσα μας. Νομίζω ότι εκεί κρύβεται το μυστικό για μια καλύτερη μελλοντική επικοινωνία. Εγώ πιστεύω πως, τις περισσότερες φορές, είναι καλύτερα... Να μιλάω. Να μιλάς. Έτσι μόνο θα γνωρίζω ότι κάποιος δεν σου συμπεριφέρθηκε καλά. Και θέλω να γνωρίζω αν κάποιος δεν σου συμπεριφέρθηκε καλά. Γιατί αν καταπάτησε τα δικά σου δικαιώματα, με αφορά. Γιατί αν σε υποτίμησε, με αφορά. Γιατί αν σε καταπίεσε, με αφορά. Γιατί είσαι άνθρωπος και είμαι άνθρωπος. Και όποιος δεν σου συμπεριφέρεται καλά, δεν μου συμπεριφέρεται καλά. Αν δεν μιλάς, ποτέ δεν θα το μάθω. Θέλω να μαθαίνω. Θέλω να μιλάω. Θέλω να ακούω. Η φωνή μας είναι το ειρηνικό όπλο μας. Εγώ πιστεύω πως, τις περισσότερες φορές, είναι καλύτερα... Να κολυμπάς. Να κολυμπάω. Γιατί αν δεν κολυμπάω θα πνιγώ. Αν έχω κουραστεί πρέπει να κολυμπήσω μέχρι την στεριά. Τις φορές που επέλεξα να μην κολυμπήσω έπρεπε να βρω μια σανίδα να πιαστώ. Αν δεν βρεις σανίδα και σταματήσεις να κολυμπάς θα βουλιάξεις. Θέλω να κολυμπάς γιατί αν δεν κολυμπήσεις είναι πολύ πιθανό να πνιγείς κι εσύ. Αν έχεις κουραστεί πρέπει να κολυμπήσεις μέχρι την στεριά. Αν δεν αντέχεις να κολυμπήσεις πρέπει να βρεις μια σανίδα να πιαστείς για να πάρεις δυνάμεις. Αν θες γίνομαι για λίγο η σανίδα σου. Μπορείς να πιαστείς από εμένα. Κολυμπάω. Για να μπορώ να σε βοηθήσω να κολυμπήσεις κι εσύ. Θέλω να κολυμπάω και θέλω να κολυμπάς κι εσύ. Μιλάω. Για να μπορώ να σε βοηθήσω να μιλήσεις κι εσύ. Θέλω να μιλάω και θέλω να μιλάς κι εσύ.\nΤι γίνεται αν δεν θέλεις να σκάσεις; Τι γίνεται αν δεν ξέρεις να κολυμπάς;\nΤι γίνεται αν δεν θέλεις να σκάσεις; Απλά... Να μιλάς.\nΤι γίνεται αν δεν ξέρεις να κολυμπάς; Απλά... Έλα να σε μάθω Να κολυμπάς.\nΕγώ πιστεύω πως, τις περισσότερες φορές, είναι καλύτερα...\nΝα μην σκάσεις... Και να συνεχίσεις να κολυμπάς...\nΓια τις θάλασσες που δεν σε εκφράζουν...\nΣτις θάλασσες που σε εκφράζουν...\nΝα μιλάς και να κολυμπάς...\nΝα κολυμπάς και να μιλάς...\nΚαι αν δεν σε εκφράζουν αυτά που έγραψα... Να βρεις εσύ πότε θέλεις να μιλάς και πότε θέλεις να μην μιλάς, πότε θέλεις να κολυμπάς και πότε θέλεις να μην κολυμπάς... Να ακολουθήσεις τον δικό σου ρυθμό. Να ακολουθήσεις την δική σου ταχύτητα. Να ανακαλύψεις το δικό σου στυλ κολύμβησης.\nΒρές τον δικό σου τρόπο. Βίωσε τους δικούς σου τρόπους.\nΚαι μην ακολουθείς τρομαγμένος αναίσθητες προστακτικές...\nΚανένας δεν έχει το δικαίωμα να σε προστάζει.\nΚανένας δεν έχει το δικαίωμα να σε διατάζει.\nΗ ζωή σου είναι δική σου…\nΚαι εσύ είσαι ο μόνος που μπορείς να σου δίνεις κατευθύνσεις.\nΌχι, προσταγές. Όχι, διαταγές.\nΌχι, διαταγές. Όχι, προσταγές.\nΝα μην τις δέχεσαι ούτε από τον έαυτό σου.\nΌχι, αυστηρές και αδίστακτες προστακτικές...\nPosted by Marilou at 15:29


Δυναμώνει την ισχύ της δυσκολίας του γρίφου... | Η Εφημερίδα των Συντακτών\nAπό παλιά υπήρχε κόντρα ανάμεσα στον Ολυμπιακό και τον ΠΑΟΚ. Αιτίες και αφορμές υπήρξαν κατά καιρούς πάρα πολλές. Φέρ' ειπείν, για τον Κούδα, για το φανατικότερο κοινό, για το σερί επιτυχιών που είχε ο ΠΑΟΚ στην Τούμπα μέχρι το 1992, για το είδος της κυριαρχίας του Ολυμπιακού από το 1996 κι ύστερα.\nΗ Lady Hope καταλάβαινε, όμως, πως για τον ΠΑΟΚ όλα αυτά κυρίως έρχονταν για να καλύψουν ένα κενό. Μία επιθυμία που άρχισε να γίνεται διαρκής πραγματικότητα μονάχα στο δεύτερο μισό της τρέχουσας δεκαετίας. Όταν ο ΠΑΟΚ πήρε μαζεμένους τίτλους και άλλαξε το status στην ΕΠΟ. Όταν πραγματικά ανάγκασε τους Πειραιώτες να τον αντιμετωπίζουν διαφορετικά σε όλους τους τομείς...\nΕδώ και ένα χρόνο, από τη στιγμή που η ΑΕΚ έχει «τραβήξει χειρόφρενο» (με δική της ευθύνη) και ο Παναθηναϊκός εξακολουθεί να βιώνει «μνημόνιο», το ΠΑΟΚ-Ολυμπιακός είναι το ζευγάρι που παλεύει για την κορυφή του ελληνικού επαγγελματικού ποδοσφαίρου. Αμέσως, αυτή η διάσταση δίνει άλλο χαρακτήρα σε κάθε επιμέρους λεπτομέρεια αυτής της διαμάχης. Αν μπορέσουν οι εμπλεκόμενοι να διατηρήσουν ψηλά στις προτεραιότητες τους τα ποδοσφαιρικά δρώμενα, θα βγουν κερδισμένοι όλοι. Ακόμα και εκείνος που στο τέλος θα τερματίσει δεύτερος θα έχει σώσει σε ένα μεγάλο ποσοστό την ψυχή του... Στις μέρες που βρισκόμαστε κάτι τέτοιο δεν είναι καθόλου αμελητέο.\nΤι είδαμε, λοιπόν, στο πρώτο από τα τέσσερα φετινά ματς ανάμεσα στις δύο ομάδες για το πρωτάθλημα της Super League 1; Είδαμε, πως αν δεν γίνει κάτι ριζικό, μάλλον θα το πάνε μέχρι τέλους. Δεν φαίνεται να ξεχωρίζει κάποια ομάδα τόσο πολύ που να λες πως έχει ξεκάθαρο προβάδισμα στην «παράσταση νίκης». Το γεγονός πως ο Ολυμπιακός στο δεύτερο ημίχρονο είχε μία ευδιάκριτη υπεροχή (απέναντι σε έναν άκρως αναιμικό έως δυσλειτουργικό με τη μπάλα στα πόδια ΠΑΟΚ) και δεν κέρδισε, είναι πρόβλημα του Ολυμπιακού. Το «δολοφονικό ένστικτο» που είχαν οι «ερυθρόλευκοι» μέχρι πριν λίγα χρόνια δεν υπάρχει πλέον και η αγωνιστική τους ποιότητα δεν φτάνει για να κάνει τη διαφορά υπό οποιαδήποτε περίσταση.\nΠολλοί λένε πως ο ΠΑΟΚ, αφού δεν χάνει τώρα που δεν πιάνει ταβάνι, κάποια στιγμή θα δημιουργήσει όρους υπέρ του. Όμως, είναι πολλά τα ματς και μεγάλο το χρονικό διάστημα που έχουμε διανύσει, για να μην έχει κάποιος επιφυλάξεις. Εκτός και αν είναι προγραμματισμένη η ομάδα της Θεσσαλονίκης να φουλάρει στα πλέι οφ. Όμως, μέχρι να πείσει ξανά ο ΠΑΟΚ πως ρέει όπως τον θέλουν οι άνθρωποί του χρειάζεται ακόμα δουλειά. Προς το παρόν είναι μία βασική διεκδικήτρια του τίτλου, δίχως καμία δυνατότητα προεξόφλησης... Μία καλή ομάδα που, όμως, πρέπει (για τον εαυτό της) να γίνει ξανά πολύ καλή...\nΤο νέο δίπολο για την κορυφή έκανε την Κυριακή το βράδυ στο «Γ. Καραϊσκάκης» την πρώτη του παρουσίαση και οι δύο ομάδες «συστήθηκαν» η μία στην άλλη. Και οι δύο μαζί, σε όλους τους υπόλοιπους. Σε επίπεδο γοήτρου έχουν πολλά «για να χωρίσουν» τους επόμενους μήνες. Σε επίπεδο συσχετισμού δύναμης σε διάφορα μέτωπα θεσμικής υφής ήδη «δίνουν τα ρέστα τους».\nΌμως, τελικά, όλα θα κριθούν από τα αγωνιστικά αποτελέσματα. Και εκεί οι λογαριασμοί παραμένουν ορθάνοιχτοι. Το πρώτο φετινό ματς μεταξύ τους περισσότερο ανέδειξε τις αδυναμίες και των δύο, παρά γέννησε δέος για τα προτερήματά τους... Η Lady Hope γνωρίζει, πάντως, πως αυτό το στοιχείο δεν μειώνει στο ελάχιστο το ενδιαφέρον για την τελική έκβαση της κόντρας τους. Ίσα-ίσα, δυναμώνει την ισχύ της δυσκολίας του γρίφου...


Η Απίθανη Ιστορία με τον Τοίχο του John Lennon στην Πράγα! - We Love 2 Travel | Travel Stories by Petros and Sofia\nΗ Απίθανη Ιστορία με τον Τοίχο του John Lennon στην Πράγα!\nO John Lennon δεν είχε βρεθεί ποτέ στην Πράγα.\nΚι όμως, υπάρχει μια συναρπαστική ιστορία που τον συνδέει για πάντα με την πόλη – και κάνει τους ταξιδιώτες ν’ αναζητούν ένα συγκεκριμένο σημείο, καθώς βολτάρουν στον Ποταμό Μολδάβα.\n(έχει Έρωτα, Επανάσταση και Μουσική…)\nΣτα 60s , τα ερωτευμένα ζευγάρια αφήνουν σημειώματα ανάμεσα σε μικρές τρύπες ενός τοίχου στη «Μικρή Πόλη», στις παρυφές του λόφου που βλέπει στο ποτάμι. Αυτός είναι ο δικός τους τρόπος επικοινωνίας.\nΜέσα στα χρόνια, ο τοίχος αυτός θ’ αποκτήσει μια κρυφή υπόγεια μυθολογία ανάμεσα στις παρέες των νέων, θα είναι ο μυστικός τόπος συνάντησης τους- ενώ παράλληλα το καθεστώς γίνεται ακόμα πιο αυστηρό κι ασφυκτικό για εκείνους.\n1980. Ο John Lennon δολοφονείται έξω από το σπίτι του, στη Νέα Υόρκη. (δες εδώ το μνημείο του στο Central Park).\nΜέσα στο παγκόσμιο σοκ, εκείνη την ημέρα ένας άγνωστος καλλιτέχνης, για να τιμήσει τη μνήμη του, ζωγραφίζει το πρόσωπο του Lennon σ’ εκείνον τον τοίχο στην Πράγα.\nΑπό εκείνη τη στιγμή ο τοίχος πλέον περνά σε άλλο επίπεδο συμβολισμού. Οι περιορισμένες ελευθερίες των κατοίκων της Πράγας συναντούν τις αξίες και τα ιδανικά του Lennon και ξαφνικά ο τοίχος γίνεται ο υπαίθριος καμβάς συνθημάτων, διαμαρτυριών και κοινωνικών αιτημάτων. Οι αρχές σβήνουν το πορτραίτο του Lennon. Αλλά η μορφή του εμφανίζεται ξανά εκεί. Οι Αρχές απαγορεύουν κάθε συνάθροιση γύρω από τον τοίχο, αλλά αυτή η ιστορία δεν έχει επιστροφή.\nΟ Lennon είναι ένα σύμβολο.\nΤόσο δυνατό, που μεταφέρει όλη του την ενέργεια στον τοίχο μιας πόλης, που δεν είχε επισκεφθεί ποτέ.\nΣήμερα, ο τοίχος βρίσκεται ακόμα εκεί, στις όχθες του Μολδάβα, γεμάτος graffiti , συνθήματα και ταξιδιώτες από κάθε γωνιά του πλανήτη.\nΑξίζει να περάσεις από εκεί, μέσα στις ατελείωτες βόλτες σου στην Πράγα.\nP.S. Για να βρεις τον Τοίχο του John Lennon, αν βρίσκεσαι στην Παλιά Πλατεία της Πράγας, περπατάς μέχρι το ποτάμι, διασχίζεις τη διάσημη Γέφυρα του Καρόλου και περνάς στην απέναντι πλευρά ( στο ιστορικό Mala Strana) στον δρόμο προς το Κάστρο. Στο δεξί σου χέρι βρίσκεται ο Στενότερος Δρόμος της Πράγας (πήγαινε, έχει πλάκα) και στο αριστερό σου χέρι θα δεις τον Τοίχο.\nVelkopřevorské náměstí, 100 00 Praha 1, Τσεχία\nΕπόμενοΜπήκαμε στον Πιο Στενό Δρόμο της Πράγας! Έχει και Φανάρι, Μη Τυχόν Φρακάρεις.Next


Προπονητής της χρονιάς στην Euroleague o Iτούδης! • NewsPAO\nΠροπονητής της χρονιάς στην Euroleague o Iτούδης!\nΚορυφαίος προπονητής για τη σεζόν 2015/2016 στην Εuroleague αναδείχθηκε ο Δημήτρης Ιτούδης, όπως ανακοινώθηκε. Δεύτερος Έλληνας που το πετυχαίνει μετά τον Γιώργο Μπαρτζώκα, ο οποίος μάλιστα βρέθηκε στη δεύτερη θέση της λίστας.\nΣπουδαία διάκριση για τον Έλληνα κόουτς της ΤΣΣΚΑ Μόσχας, που αποτελεί απόρροια της εξαιρετικής σεζόν που πραγματοποίησε η ομάδα του επιστρέφοντας στην κορυφή της Ευρώπης μετά το 2008. Συνολικά, πάντως, πρόκειται για μεγάλη διάκριση για το ελληνικό μπάσκετ πως δύο κόουτς βρίσκονται στην κορυφή της Euroleague.\nΣτη δεύτερη σεζόν του στη Μόσχα, ο Δημήτρης Ιτούδης κατέκτησε τα πάντα και το έργο του αναγνωρίστηκε με την κατάκτηση του βραβείου «Alexander Gomelsky». Μάλιστα, και ο δεύτερος της λίστας ήταν Έλληνας και συγκεκριμένα ο Γιώργος Μπαρτζώκας. Πίσως από τους δύο Έλληνες προπονητές βρέθηκαν οι Ζέλικο Ομπράντοβιτς και Βέλιμιρ Περάσοβιτς.\nΟ Ιτούδης έγινε έτσι ο δεύτερος Έλληνας προπονητής που κατακτά το βραβείο, μετά τον Γιώργο Μπαρτζώκα που τα είχε καταφέρει ως προπονητής του Ολυμπιακού τη σεζόν 2012/2013.\nΔιαθέσιμα τα διαρκείας του Εξάστερου!


Όταν και οι βασιλείς ήταν ταπεινοί ~ ΦΙΛΟΛΟΓΟΣ ΕΡΜΗΣ\nΌταν και οι βασιλείς ήταν ταπεινοί\n-πτυχιούχου κλασσικής φιλολογίας\n-μεταπτυχιακού εφηρμοσμένης παιδαγωγικής\nΠάς ο υψών εαυτόν ταπεινωθήσεται\nκαι ο ταπεινών εαυτόν υψωθήσεται\n[Κατά Λουκάν ιδ’11]\nΚάπου αναφέρονται στο κοράνι τα εξής:\n«Και κοίτα, ότι ο Κύριός σου είπε στους αγγέλους: «Είμαι έτοιμος να πλάσω έναν άνθρωπο από άργιλο στεγνό κι από λάσπη που δίνει μορφή. Κι όταν προσαρμόσω σ` αυτόν απ` την Ψυχή Μου, (τότε), πέστε κάτω υπακούοντες σ` αυτόν.» Κι έριξαν οι άγγελοι τον εαυτό τους όλοι μαζί – σ` αυτόν. Όχι όμως ο Ιμπλίς ( Σατανάς) (που) αρνήθηκε να είναι με αυτούς που τον προσκύνησαν. Είπε (ο Θεός): «Ω! Ιμπλίς! Ποιος είναι ο λόγος σου, ώστε να μην είσαι μ` αυτούς που έριξαν τον εαυτό τους;» Είπε ( ο Ιμπλίς): Δεν πρέπει για μένα να προσκυνήσω άνθρωπο, που Εσύ τον έπλασες από άργιλο στεγνό κι από λάσπη που μυρίζει κακό.» Είπε (ο Θεός): «Έβγα – τότε – από εδώ, γιατί είσαι απορριμμένος, καταραμένος. Κι η κατάρα θα είναι επάνω σου μέχρι την Ημέρα της Κρίσης.»\nΤι να ήταν άραγε αυτό που εμπόδισε τον Διάβολο να υπακούση στην προσταγή του Θεού; Η υπερηφάνεια, η ιδέα ότι ήταν ανώτερος. Και από τότε κατεστράφη. Ο δικός μας θείος Όμηρος όμως το λέει καλύτερα.\nΟ Οδυσσέας στην σπηλιά του Πολύφημου είδε να χάνονται άντρες του από το απαίσιο τέρας. Προσέξατε το όνομα του Κύκλωπα. Πολύφημος. Ήταν ξακουστός, είχε μεγάλη φήμη. Ο ίδιος ο γίγαντας υπερηφανευόμενος για τον εαυτό και για την δύναμή του, λέει και για αυτόν και για τους ομόιδιούς του, ότι δεν τον σκιάζει κανένας θεός:\nΜυαλό δεν έχεις, ξένε, φαίνεται, για από μακριά θα φτάνεις\nπου τους θεούς μου λες να σκιάζουμαι, να φεύγω την οργή τους! Μηδέ το Δία ψηφούν οι Κύκλωπες το βροντοσκουταράτο,\nμηδ᾿ άλλο θεό κανένα, τι είμαστε πολύ τρανότεροι τους.\nΑν δε θελήσω εγώ, δε θα 'βρετε και συ κι οι σύντροφοί σου\nσπλαχνιά καμιά᾿ πολύ που μ᾿ ένιαξε να μου χολιάσει ο Δίας!\nΚι έρχεται η ώρα ο βασιλιάς της Ιθάκης να βάλη το πολυμήχανο μυαλό του να δουλέψη για να βρή την σωτηρία. Σκέπτεται, αφού τον μεθύσει, να τον τυφλώση ύστερα, ώστε να μπορούν να δραπετέυσουν από την σπηλιά του το πρωί, σαν το τέρας θα άνοιγε την είσοδο της κατοικίας του για να βοσκήση τα κοπάδια του. Αλλά ο Κύκλωπας τον ρωτάει κάποια στιγμή να του πή το όνομά του. Και ο τετραπέρατος Οδυσσέας ακόμα και κεί αρνείται τον εαυτό του. Δεν λέει ότι είναι βασιλέας. Απεναντίας λέει ότι είναι ένα τίποτα. Ότι είναι ο Κανένας.\n«κι εγώ τον Κύκλωπα σιμώνοντας κινούσα λόγια κι είπα,\nκαυκί κρατώντας μες στα χέρια μου, κρασί γεμάτο μαύρο: ,, Κύκλωπα, εγεύτης σάρκα ανθρώπινη για πιες κρασί από πάνω, να μάθεις τι λογής φυλάγαμε πιοτό στο πλοίο μας μέσα.\nΣπονδή για να σου κάμω το 'φερνα, μπορεί να με λυπόσουν και στην πατρίδα μου να μ᾿ έστελνες᾿ μα εσύ ξεφρενιασμένος πια δε βαστιέσαι. Πως αργότερα θα πει να σου 'ρθει κι άλλος\nαπ᾿ τους πολλούς ανθρώπους, άσπλαχνε, τέτοια ανομία που δείχνεις;»\nΕίπα, κι αυτός το δέχτη, το άδειασε και φράθηκε περίσσια,\nτέτοιο κρασί να πιεί γλυκόπιοτο, και μου ζητούσε κι άλλο: Αν με αγαπάς, ακόμα δώσε μου, και πες μου τ᾿ ονομά σου,\nμα τώρα ευτύς, και συ χαρούμενος το δώρο σου να πάρεις.\nΠλούσια είναι η γη μας, και στους Κύκλωπες απ᾿ τις βροχές του Δία\nδίνουν κρασί τα μεγαλόρωγα στ᾿ αμπέλια μας σταφύλια'\nμα ένα κρασί σαν τούτο, αθάνατο, μόνο οι θεοί το πίνουν Είπε, κι εγώ από το φλογόμαυρο κρασί ξανακερνούσα᾿\nτρεις φορές του 'δωκα, τρεις το άδειασε κι ο ανέμυαλος ως κάτω.\nΣαν είδα το κρασί στου Κύκλωπα τα φρένα να 'χει ανέβει,\nγλυκομιλώντας του αποκρίθηκα κι αυτά του συντυχαίνω:\n,, Το ξακουστό γυρεύεις, Κύκλωπα, να μάθεις όνομα μου• θα το 'χεις, μα και συ που 'ταξες να μου χαρίσεις δώρο!\n,, Θ᾿ αφήσω τον Κανένα ολόστερνο να φάω᾿ πιο πριν τους άλλους θα φάω συντρόφους του• το δώρο μου για σένα ετούτο θα 'ναι!»\nΤαπείνωση; Ο πολυμήχανος Οδυσσέας κατανόησε την ζωή και τους νόμους της. Κατάλαβε ότι σώζεται αυτός που δεν υπερηφανευθεί, αυτός που σμικρύνει τον εαυτό του ως εκεί που δεν πάει άλλο. Και έσωσε και τον εαυτό του και τους συντρόφους του. Θέλετε τώρα να δήτε την ανθρώπινη φύση; Στην δυσκολία σκέφθηκε σωστά και με αρετή κέρδισε την σωτηρία. Όμως η αρετή χρειάζεται διάρκεια και προσπάθεια πολλή αλλά η ανθρώπινη φύση είναι τόσο αδύναμη, ώστε αν και γνωρίζει το σωστό, να μην μπορεί να το ακολουθήση για πολύ. Μόλις είχε εξασφαλίσει την σωτηρία ο βασιλιάς της Ιθάκης και είχαν μπεί στο πλοίο όλοι και απομακρύνονταν από τον όλεθρο, ξέχασε και νόμους και αρετές και αμέσως θέλησε να υπερυψώση εαυτόν, για να μείνη το όνομά του αθάνατο.\nΚι αυτοί ανέβηκαν δίχως άργητα, και στα ζυγά ως καθίσαν\nΜα σύντας τόσο αλάργα βρέθηκα, που να μου ακούν το λάλο,\nμε λόγια αγγιχτικά στον Κύκλωπα φωνάζω λέγοντας του: Κιοτής δεν ήταν ο άντρας, Κύκλωπα, που να του φας ζητούσες\nμε αγριότη ανήμερη τους συντρόφους στη βαθουλή σπηλιά σου.\nΟι τόσες αδικίες σου, ανέσπλαχνε, θα σ᾿ έβρισκαν μια μέρα —\nσυ που δεν ντράπηκες τους ξένους σου μες στο δικό σου σπίτι να φάς᾿\nγι᾿ αυτό κι ο Δίας κι οι επίλοιποι θεοί σου το πλέρωσανΕίπα, κι ως πιότερο του φούντωσε στα στήθη η οργή, ξεκόβει\nενός βουνού τρανού το ακρόκορφο και κατά μας το ρίχνει'\nκι έπεσε ομπρός στο γαλαζόπλωρο καράβι μας ο βράχος,\nκι από μια τρίχα να πετύχαινε του τιμονιού την άκρα.\nΚι ο βράχος, πέφτοντας, τη θάλασσα τρικύμισε όλη, κι έτσι καταστεριάς το πλοίο μας το 'σπρωξε το κύμα αναγυρνώντας,\nκι απ᾿ το αντιμάμαλο καθίσαμε στον άμμο αθέλητα μας.\nΜα τότε εγώ μακρύ φουχτώνοντας κοντάρι σπρώχνω πέρα,\nκαι στα κουπιά να πέσουν πρόσταζα τους άλλους, γνέφοντας τους\nμε τό κεφάλι, να γλιτώσουμε την άγρια ετούτην ώρα κι αυτοί μπροστά ρίχτηκαν όλοι τους και τα κουπιά δουλεύαν.\nΚαι θέλετε ακόμα να μάθετε την ώρα της αμαρτίας, στον δρόμο της απομακρύνσεως από την αρετή, πώς είναι ο άνθρωπος; Είναι σαν μαινόμενος, σαν τρελός. Η λογική έχει σταματήσει να μιλά και μιλά μόνον η αγέρωχη, υπερήφανη και αλαζονική ψυχή του. Με την ύβρη που διαπράττει σύντομα πλησιάζει και το τέλος του. Οι σύντροφοι του Οδυσσέα προσπαθούν να τον συνεφέρουν από το πάθος της υπερηφάνιας που λίγο έλειψε να τους στοιχίση ό,τι κέρδισαν με την αρετή. Αλλά εις μάτην...\nΜα σύντας πια το κύμα σκίζοντας διπλιάσαμε το δρόμο,\nως πάλι να μιλήσω εγύρευα του Κύκλωπα, οι σύντροφοι\nάλλος αλλούθε με τριγύριζαν, πραγά αντισκόφτοντας με:\n,, Κεφάλι αγύριστο, τον άσπλαχνο τι θες κι αγγρίζεις άντρα; Πριν λίγο βράχο μας σφεντόνισε, και γύρισε τα πίσω\nκαταστεριάς το πλοίο μας, κι είδαμε το Χάρο με τα μάτια.\nΑν άκουε τώρα αυτός τα λόγια μας ξανά και τις φωνές μας,\nμ᾿ ενα αγκαθόβραχου θα 'ριχνε, τόσου πάει, δικό μας\nκεφάλι δε θαπόμενε άσπαστο κι ουδέ του πλοίου μαδέρι!" Τέτοια μου λέγαν, μα την πέρφανη δε λόγιζαν καρδιά μου,\nμον᾿ άλλη μια φορά του φώναξα με μανιασμένα σπλάχνα:\n,, Απ᾿ τους θνητούς ανθρώπους, Κύκλωπα, κανείς αν σε ρωτήσει\nτέτοια δουλειά ποιος σου 'κανε άσκημη και σου 'βγαλε το μάτι,\nνα πεις πως ο Οδυσσέας σε τύφλωσεν, ο καστροπολεμίτης γιός του Λαέρτη, και το σπίτι του θα το 'βρει στην Ιθάκη!»\nΗ ιστορία γνωστή. Ο Πολύφημος καταράστηκε τον αλαζόνα βασιλέα να τον κατατυραννήση ο πατέρας του και άρχοντας της θαλάσσης Ποσειδώνας. Και ο θεός τω όντι τον τιμώρησε με το να τριγυρνά μες τα πέλαγα για χρόνια, να ιδή τον θάνατο των συντρόφων του και να γυρίση μετά από πολλά βάσανα και πίκρες σπίτι του, όπου κι εκεί ήταν πιά για όλους πεθαμένος. Υπάρχει άρα γε έστω τώρα και η παραμικρή αμφιβολία για το τι προκαλεί η υπερηφάνεια; Απεναντίας δεν βλέπει κανείς από εσάς, ότι με την αρετή κερδίζεται η σωτηρία; Ο καθείς κατά την κρίση του ας πράττη εφεξής. Μόνο να μην πή ποτέ ότι δεν γνώριζε. Διότι άπαντες μας το έδειξαν αυτό με τις διδαχές τους και δή για μας τους Έλληνες πέραν του δεσπότου Χριστού και θεού μας, ο Όμηρος, ο θείος μας ποιητής.


Κεραμιδόγατος: «Aφ” υψηλού» ενωτικός: Παραλειπόμενα από την τελετή στο «Ανεσις»…\n«Aφ” υψηλού» ενωτικός: Παραλειπόμενα από την τελετή στο «Ανεσις»…\n- Η απόφαση του κ. Παπαναστασίου και των συνεργατών του να καθίσει τελικά στην πολυτελή καρέκλα δίπλα στο τοπικό ιερατείο στη σκηνή του «Ανεσις» και όχι δίπλα στους αιρετούς συναδέλφους του, στην πλατεία, δεν απέσπασε και τα καλύτερα σχόλια κατά τη διάρκεια της σημερινής τελετής. Έδειξε μια «αφ’υψηλού» αντιμετώπιση που δεν ήταν αντίστοιχη της ενωτικής ομιλίας του.\n- Άλλο ένα «φάουλ» ήταν και το γεγονός πως κατά τη διάρκεια της υπογραφής των πρωτοκόλλων ορκωμοσίας από τους Συμβούλους , ο Γιώργος Παπαναστασίου, χαιρέτισε μόνον τους δικούς του Συμβούλους και μόλις ανέβηκαν οι Σύμβουλοι της αντιπολίτευσης απεχώρησε…\n- Δυο από τους Συμβούλους του κ. Παπαναστασίου δεν γύρισαν να τον χαιρετίσουν , μόλις υπέγραψαν το πρωτόκολλο . Δεν ξέρουμε εάν αυτό έγινε από κεκτημένη ταχύτητα, ή σημαίνει κάτι άλλο…\n- Αφόρητη η ζέστη στο «Ανεσις». Τα κλιματιστικά μπορεί να δούλευαν στο φουλ, αλλά ειδικά όσοι ήταν στον εξώστη στην κυριολεξία μαρτύρησαν.\n- Ούτε ματιά δεν αντάλλαξαν Παύλος Μοσχολιός και Δημήτρης Τραπεζιώτης, αν και κάθισαν δίπλα – δίπλα. Οι μνήμες από τα όσα ειπώθηκαν αλλά και τα όσα έγιναν προεκλογικά είναι νωπές. Και δεν θα ξεχαστούν εύκολα…\n- Αντίθετα ο κ. Τραπεζιώτης ήταν φιλικότατος με τον νέο δήμαρχο: Αδιάψευστος μάρτυρας η φωτογραφία:\n- Το πρωτόκολλο της ορκωμοσίας δεν το υπέγραψαν οι κ. Μοσχολιός και Τραπεζιώτης. Όπως είναι γνωστό το Πρωτοδικείο από λάθος δεν τους ανακήρυξε ακόμη Δημοτικούς Συμβούλους!\n- Περιχαρής για την επιτυχία του ξαδέρφου του ο πρόεδρος του Εμπορικού Συλλόγου Αγρινίου Πάνος Μπεσίνης. Στην πρώτη σειρά των επισήμων έσφιγγε με χαρά το χέρι των εκλεγμένων. Σε μια τέτοια μέρα δεν λογαριάζεις ποιος είναι μνημονιακός και ποιός όχι…\n- Xαρακτηριστικές οι απουσίες σχεδόν όλων των βουλευτών. Ειδικά πάντως για τον Κ. Καραγκούνη, είναι βέβαιο πως με τίποτε δεν θα παρίστατο σε εκδήλωση δίπλα στον Μάριο Σαλμά, που άλλωστε στην εκλογική μάχη έβαλε και την προσωπική του «σφραγίδα». Από την άλλη ο Θάνος Μωραϊτης προτίμησε να δει την ορκωμοσία του Απ. Κατσιφάρα και της στενης φίλης του Χριστίνας Σταρακά στην Πάτρα, στο πλευρο μάλιστα του Γιώργου Παπανδρέου. Oι υπόλοιποι είτε δεν ήθελαν, είτε έλειπαν διακοπές.\n- Παρών και ο πρόεδρος της ΠΑΕ Παναιτωλικός Φώτης Κωστούλας, δίπλα σε πολιτεύτριες της ΝΔ, για τον οποίον για όσους δεν κατάλαβαν έκανε εμμέσως αναφορά ο νέος δήμαρχος στην ομιλία του, αναφερόμενος σε αυτούς που «ο δήμος πρέπει να έχει ως παράδειγμα και να στέκεται δίπλα, όταν αποφασίζουν να επενδύσουν στον τόπο τους και πετυχαίνουν…» . Μην ξεχνάμε άλλωστε πως ο κ. Κωστούλας, δυο μέρες πριν τις επαναληπτικές εκλογές του Μαΐου στήριξε ανοικτά τον κ. Παπαναστασίου, αναφερόμενος στις δυσκολίες που αντιμετώπισε στις επενδύσεις του, όπως υποστήριξε, από την απερχόμενη δημοτική αρχή.\n- Χαρούμενος δίπλα στον κ. Μπεσίνη και ο Μάριος Σαλμάς, για δυο λόγους: Και που η ΝΔ «πήρε» μετά από 40 χρόνια τον δήμο Αγρινίου, αλλά και που ορκίζονταν και η αδελφή του, που όπως μαθαίνουμε θα έχει και θέση ευθύνης στο νέο δημοτικό σχήμα.\n- Καλή ιδέα η ζωντανή μετάδοση της τελετής από το Τμήμα Προγραμματισμού του δήμου, αν και όπως φαίνεται ήταν μια απόφαση της τελευταίας στιγμής με αποτέλεσμα να υπάρχουν τεχνικά λαθάκια.\n- Η συνολική οργάνωση επίσης είχε τις ατέλειες της, αν και σε γενικές γραμμές θα πρέπει να χαρακτηριστεί επιτυχημένη. Σε αυτό , όπως έχουμε πει, βοήθησε τα μέγιστα η σύζυγος του νέου δημάρχου αν και όπως μάθαμε στην πορεία, βοήθησαν και άλλοι συγγενείς και φίλοι…\n- Όσο για τα γλυκά και τα αναψυκτικά, στην κυριολεξία «εξαφανίστηκαν» με το τέλος της εκδήλωσης. Η τοπική επιχείρηση που ανέλαβε αυτό το κομμάτι προφανώς δεν υπολόγισε το μέγεθος του κόσμου αλλά και της ζέστης.\n- Για τις… στιλιστικές επιλογές και εμφανίσεις πάλι μερικών εκλεγμένων κυριών, κουβέντα να μην γίνεται. Μερικές μπέρδεψαν το «Ανεσις» με τα… μπουζούκια! Φαίνεται πως προτίμησαν αυτά που φορούσαν προχθές στη Θεοδωρίδου…\nΑναρτήθηκε από Κεραμιδόγατος στις 8/26/2014 10:22:00 μ.μ.


Τροπολογία για προστασία των αγροτικών επιδοτήσεων | Karatzova.com\nHome / Αγροτικά / Τροπολογία για προστασία των αγροτικών επιδοτήσεων\nΑνώνυμος 20 Δεκεμβρίου 2018 - 9:23 μ.μ.\nΚΑΘΕ χρόνο τα ιδια καθυστερούν παλι ΔΕΥΤΈΡΑ τα λεφτα\nΑνώνυμος 20 Δεκεμβρίου 2018 - 10:35 μ.μ.\nΤο κάνουν για να περάσουν την τροπολογία έτσι ώστε να μην συμψηφίζονται με αυτούς που χρωστούν εως 7.5χιλ.ΠΑΛΙ ΓΚΡΙΝΙΑΖΕΤΕ!!!\nΑνώνυμος 20 Δεκεμβρίου 2018 - 10:39 μ.μ.\nΜεγάλο ψέμμα αλλά τι περιμένεις ΣΥΡΙΖΑ\nΑνώνυμος 20 Δεκεμβρίου 2018 - 11:46 μ.μ.\nΤην αποζημίωση της βροχόπτωσης να δωσουν στα ροδακινα.οχι σήμερα,αυριο,μεθαύριο\nΑνώνυμος 21 Δεκεμβρίου 2018 - 4:11 π.μ.\nΔεν κατάλαβα χρωστάς να πληρώσεις για ποιο λόγο ακατάσχετη η επιδότηση μην μου πουν ότι θα πληρώσουν μετά αφού δεν παράγουν τίποτα


Καιρός – Αρναούτογλου: Ολοταχώς για… 85 Αυγούστου! video | ΥΔΡΟΓΕΙΟΣ 106,9 FM\nΟ καιρός… δεν μπορεί να ξεπεράσει το καλοκαίρι! Κι αυτό φαίνεται από την πρόγνωση που δίνει ο Σάκης Αρναούτογλου για το πότε περιμένουμε βροχές.\nO καιρός θα θυμίζει άνοιξη και την Πέμπτη, 17.10.2019. Οι θερμοκρασίες θα αγγίζουν τους 30 βαθμούς, ενώ για βροχή… ούτε λόγος!\nΤο ερώτημα που έχουν πολλοί, λοιπόν, ενώ ξεπεράσαμε και τα μέσα του Οκτώβρη, είναι το πότε θα χαλάσει ο καιρός! Πότε θα έρθουν βροχές, πότε θα… θυμίσει φθινόπωρο.\nΤις πρώτες απαντήσεις δίνει ο γνωστός μετεωρολόγος, Σάκης Αρναούτογλου, μέσα από την πρόβλεψή του για την ΕΡΤ3.\nΣυγκεκριμένα τονίζει πως όλες τις επόμενες ημέρες περιμένουμε… άνοιξη. Υψηλές θερμοκρασίες, κρύο μόνο τα βράδια κι αυτό σε συγκεκριμένες κλαι ορεινές περιοχές της χώρας και ελάχιστες βροχές.\nΣε αυτό το μοτίβο θα συνεχίσει ο καιρός μέχρι περίπου τις 23 του μήνα, όπως έλεγε χαρακτηριστικά χθες ο γνωστός μετεωρολόγος, ο οποίος πάντως στην αποψινή του πρόγνωση δίνει… παράταση στην καλοκαιρία!\nΚι αυτό διότι όπως σημειώνει, η όποια κακοκαιρία θα αργήσει περίπου 24 ώρες, δηλαδή -σύμφωνα πάντα με τα τωρινά δεδομένα και μετεωρολογικά μοντέλα- θα έρθει περίπου στις 24.10.2019.\nΑκόμη και τότε όμως, ο καιρός θα «δώσει» κάποιες βροχές κυρίως στη δυτική Ελλάδα και όχι σε ολόκληρη τη χώρα.\nΣυνεπώς… η άνοιξη συνεχίζεται ακόμη για μέρες!\nΚαιρός – Δείτε όσα είπε ο Σάκης Αρναούτογλου\nKαιρός: Γενικά αίθριος. Τοπικές ομίχλες τις πρωινές και βραδινές ώρες.\nΠροηγούμενο Προηγούμενο Σάλος στη Βρετανία: Καθηγητής ελληνικής λογοτεχνίας πουλούσε παράνομα βιβλικά κειμήλια\nΕπόμενο Επόμενο Με ποιους τα…πήρε ο Χρυσοχοϊδης; «Δεν θα κυκλοφορήσουν στην Ελλάδα» (ΕΙΚΟΝΑ)


Αγγλοσαξωνικά τύμπανα πολέμου ακούγονται τις τελευταίες ημέρες στα σύνορα της Ουκρανίας και της Ρωσίας, καθώς…\nΤώρα έχουν αποθρασυνθεί τόσο που δεν διστάζουν να το λένε κατάμουτρα στους λαούς: «Τα εκλογικά αποτελέσματα δεν αλλάζουν τις συνθήκες. Σέβομαι τα αποτελέσματα της λαϊκής έκφρασης περισσότερο από άλλους, αλλά ταυτόχρονα η λαϊκή ψήφος δεν αλλάζει τους κανόνες» δήλωσε δημοσίως ο πρόεδρος της Κομισιόν Ζαν Κλοντ Γιουνκέρ. «Δεν μπορούμε να αμφισβητούμε τους…\nΕπικοινωνιακή αντεπίθεση με μέτρα και νομοσχέδια ανακοίνωσε προχθές ο πρωθυπουργός Αλ. Τσίπρας, σε μια προσπάθεια να ανακτήσει ξανά την πρωτοβουλία των κινήσεων. Τα περιθώρια όμως είναι πολύ περιορισμένα πλέον, καθώς με τη συμφωνία που υπεγράφη με την ευρωζώνη και συγκεκριμενοποιήθηκε με το μέιλ Βαρουφάκη…\nΜόνο γονυπετής δεν έφτασε στον Πειραιά ο υπουργός Οικονομικών Γ. Βαρουφάκης χθες το πρωί, για να προσκυνήσει την COSCO. Οι δηλώσεις του από το πρώτο λιμάνι της χώρας ξεχείλιζαν υποτέλεια: «Θέλουμε να προχωρήσουμε γρήγορα στη δημιουργία των συνθηκών εκείνων που απαιτούνται ώστε να βελτιωθεί η συνεργασία της ελληνικής Πολιτείας με την COSCO κι εντός των…\nΕν πάση περιπτώσει, προχθές ο…\nΗ απαράδεκτη συμφωνία υποταγής που υπέγραψε η συγκυβέρνηση ΣΥΡΙΖΑ-ΑΝΕΛ με την ευρωζώνη και την ΕΕ έχει βαρύτατες αρνητικές συνέπειες για το λαό. Όχι μόνο νομιμοποιεί και δεν καταργεί τα μέτρα των παλιών Μνημονίων, όχι μόνο «παγώνει» τις ζωτικές λαϊκές διεκδικήσεις, αλλά οδηγεί σε νέα τετραετή συμφωνία αλυσοδέματος του λαού στην εξυπηρέτηση του άδικου και χιλιοπληρωμένου…\nΤην Κυριακή 15 του Φλεβάρη οι πλατείες της Ελλάδας ήταν και πάλι γεμάτες. Ίσως όχι στα επίπεδα της φλογερής διετίας 2010-2012, ωστόσο το ξανασμίξιμο τόσων χιλιάδων ανθρώπων μέσα στο παγερό κρύο, είχε σίγουρα καιρό να συμβεί και γέμισε αισιοδοξία. Ήταν η συνέχεια των σημαντικών κινητοποιήσεων που είχαν λάβει χώρα την…\nΠροσωπικά φοβάμαι. Όχι μόνο με εκείνον τον ρευστό φόβο που αναλύει ο Ζ. Μπάουμαν, μιλώντας για τον σύγχρονο καπταλιστικό κόσμο, αλλά και με έναν πιο συγκεκριμένο τρόπο. Και επιπλέον φοβάμαι μήπως ο φόβος αυτός εκληφθεί ή όντως είναι υποταγή στα κυριαρχήσαντα αυθόρμητα ρεύματα, υπερηφάνειας, αξιοπρέπειας κ.λπ. μη ταξικά, και πάντως δραστικά και…


ΥΠΕΞ: Η Ελλάδα θα επιμείνει ευρωπαϊκά στο προσφυγικό - Newpost.gr\nΥΠΕΞ: Η Ελλάδα θα επιμείνει ευρωπαϊκά για το προσφυγικό\nΔιευκρινίσεις για την προσφυγική κρίση έδωσε ο εκπρόσωπος του υπουργείου Εξωτερικών σε δημοσιογράφους, επισημαίνοντας ότι η Ελλάδα τηρεί τις υποχρεώσεις της και θα επιμείνει ευρωπαϊκά, όσον αφορά την επίλυσή της.\nΔημοσίευση 11 Δεκεμβρίου 2015, 11:48 / Ανανεώθηκε 11 Δεκεμβρίου 2015, 11:51\nΕπιστολή Μουζάλα-Τόσκα σε Αβραμόπουλο για το ρόλο της...\nΟ Κωνσταντίνος Κούτρας υπογράμμισε:\nΌλοι αναγνωρίζουν ότι οι διαστάσεις του σύγχρονου προσφυγικού / μεταναστευτικού ζητήματος υπερβαίνουν τις δυνατότητες διαχείρισης οποιουδήποτε κράτους, οποιουδήποτε μεγέθους, υπερβαίνουν το ευρωπαϊκό επίπεδο, αποτελούν παγκόσμια κρίση. Είναι παράλογο σε ένα παγκόσμιο ζήτημα, όπως αναγνωρίζουν όλοι, να απαιτεί κανείς ελληνική ή οποιαδήποτε εθνική λύση ή λύση ετεροβαρή σε βάρος ορισμένων μόνο. Κι όμως συμβαίνει, δυστυχώς, από αρκετές πλευρές.\n«Πολλοί προσποιούνται, εκ του ασφαλούς, ότι στη θέση της Ελλάδας θα είχαν όλες τις λύσεις έτοιμες, όλα τα ερωτήματα απαντημένα, όλες τις δομές στις θέσεις τους, για να αντιμετωπίσουν το πρωτόγνωρο "τσουνάμι" προσφυγικών / μεταναστευτικών ροών. Το τραγικό είναι ότι κραυγάζουν δυνατότερα για να επικρίνουν την Ελλάδα όσοι θέλουν να απομακρύνουν από πάνω τους τα φώτα της αρνητικής δημοσιότητας για τις πρακτικές τους», σημείωσε ο κ. Κούτρας και πρόσθεσε:\nΌσο αυτοί ζουν σε αυτή την εικονική πραγματικότητα, η Ελλάδα και ο ελληνικός λαός βιώνουν την αμείλικτη πραγματικότητα στην πρώτη γραμμή, σηκώνοντας στις πλάτες τους, παρά τα ενδεχόμενα λάθη και τις αδυναμίες που δημιουργούνται αναπόφευκτα μπροστά σε τρομακτικών διαστάσεων κρίσεις, και την Ευρώπη και τις ευρωπαϊκές αξίες.\nΣτη συνέχεια, παρέθεσε μερικά επίσημα στοιχεία:\n· Η Ελληνική Ακτοφυλακή έχει σώσει πάνω από 90.000 συνανθρώπους μας τους τελευταίους μήνες.\n· Η ανταπόκριση των τοπικών κοινωνιών στο δράμα των προσφύγων / μεταναστών αποτελεί πραγματικό παράδειγμα μεγαλείου ανθρώπινης ψυχής.\n· Μόνο τον Νοέμβριο του 2015, από τις 54.000 καταγραφές που έγιναν σε hotspots στην Ευρώπη, οι 51.300 έγιναν στην Ελλάδα.\n· Πάνω από ένα 1,5 δισ. ευρώ υπολογίζονται οι πρωτογενείς δαπάνες οι σχετικές με διαχείριση προσφυγικών / μεταναστευτικών ροών, σε ένα κράτος υπό ταυτόχρονη πρωτοφανή δημοσιονομική προσαρμογή και χωρίς να υπολογίζονται οι έμμεσες δαπάνες και τα διαφυγόντα κέρδη εξ αιτίας της κρίσης.\nΗ Ελλάδα εξαρχής πίεσε για ενιαίες ευρωπαϊκές και αποτελεσματικές απαντήσεις στο προσφυγικό / μεταναστευτικό πρόβλημα.\n· Πίεσε ήδη από τον Μάιο όταν σχεδιαζόταν η ναυτική Επιχείρηση Sophia στη Λιβύη, να υπάρξει μέριμνα για την Ανατολική Μεσόγειο όπου θα κατευθύνονταν τα προσφυγικά ρεύματα της Κεντρικής Μεσογείου\n· Πίεσε, από τον περασμένο Ιούλιο, για αύξηση της παρουσίας στελεχών / σκαφών της FRONTEX στο Αιγαίο – η ανταπόκριση των κρατών μελών της Ε.Ε. ήταν πολύ κατώτερη των περιστάσεων.Η FRONTEX, κατ’ ουσίαν, έχει υπόσταση χάρη στην Ελλάδα. Ήδη από το 2012 δραστηριοποιείται στη χώρα για την υποστήριξη των ελληνικών υπηρεσιών στην εποπτεία και φύλαξη των συνόρων μας, αρχικά των χερσαίων (Έβρος) και εν συνεχεία των θαλάσσιων (Ποσειδών, νησιά Αιγαίου) και τώρα πάλι των χερσαίων στα σύνορα με ΠΓΔΜ.\n· Πίεσε ήδη από τον Ιούλιο για ενεργοποίηση των ομάδων ταχείας δράσης RABITs σε νησιά του Αιγαίου, οι οποίες είχαν ενεργοποιηθεί επιτυχώς και το 2012 στα χερσαία σύνορα με Τουρκία – το αίτημα ουσιαστικά απερρίφθη από την FRONTEX, λόγω αδυναμίας κάλυψης αναγκών.\n· Πίεσε για τον επιχειρησιακό έλεγχο της ροής των προσφύγων/μεταναστών και για δημιουργία κέντρων μετεγκατάστασης (hotspots) στην Τουρκία, ως πραγματική λύση για τη διαχείριση του προσφυγικού ζητήματος και την αντιμετώπιση των κυκλωμάτων διακίνησης των ανθρώπων – δεν εισακούσθηκε.\n· Πίεσε για σύναψη νέων και εφαρμογή των υφιστάμενων Συμφωνιών Επανεισδοχής σε ευρωπαϊκό επίπεδο με σκοπό τις επιστροφές παρανόμων μεταναστών στις χώρες προέλευσής τους – τα αποτελέσματα της Ε.Ε. είναι και το γνωρίζουν όλοι αποκαρδιωτικά, με το Πακιστάν, για παράδειγμα, πρόσφατα να αρνείται την αποβίβαση στο Ισλαμαμπάντ είκοσι υπηκόων του με ειδική πτήση που είχε διοργανωθεί με τη συνεργασία της Ε.Ε.\n· Πίεσε για τουλάχιστον 100 μηχανήματα ταυτοποίησης Eurodac – έχουν διατεθεί μόλις 39. Παρόλα αυτά, όλες οι νέες αφίξεις καταγράφονται και δακτυλοσκοπούνται συστηματικά.\n· Πίεσε για πραγματικό μηχανισμό ίσης κατανομής βαρών μεταξύ των κρατών μελών της Ε.Ε., μέσω της μετεγκατάστασης. Δυστυχώς, μέχρι σήμερα το σύστημα, με ελάχιστες εξαιρέσεις, έχει αποτύχει. Οι σχετικές αποφάσεις της Ε.Ε. σε ανώτατο επίπεδο, όχι απλά δεν τηρούνται, αλλά ανακοινώνεται ότι θα γίνουν ακόμα και αντικείμενο προσφυγής στο Δικαστήριο της Ευρωπαϊκής Ένωσης για να μην εφαρμοστούν. Ποιοι το ανακοινώνουν; Αυτοί που πρωτοστατούν στο να ζητάνε από την Ελλάδα τήρηση όλων των υποχρεώσεων, κουνώντας το δάχτυλο.\nΕπιπλέον, ο κ. Κούτρας επεσήμανε πως «η Ελλάδα, παρά τα όποια προβλήματα, παραλείψεις ή καθυστερήσεις, θα τηρήσει όλες ανεξαιρέτως τις υποχρεώσεις της. Το ίδιο απαιτεί όμως από όλους. Το ίδιο οφείλει να επιβάλλει η Ευρωπαϊκή Ένωση σε όλους» και συμπλήρωσε:\nΜπορεί πολλοί να απαξιώνουν την ευρωπαϊκή αρχή της «αλληλεγγύης». Η Ελλάδα επιμένει και θα επιμείνει ευρωπαϊκά. Και, μολονότι επωμίζεται το κύριο βάρος της προσφυγικής κρίσης που προκλήθηκε από λανθασμένες επιλογές άλλων, παραμένει παράγοντας σταθερότητας και αξιών, ευρισκόμενη στη μέση του τριγώνου αστάθειας που οριοθετείται από την Ουκρανία, τηΛιβύη και τηΣυρία, με την τελευταία να είναι η χαίνουσα πληγή της Μέσης Ανατολής και ηκύρια πηγή προέλευσης προσφύγων πολέμου.\nΓιατί η Ελλάδα επιθυμεί αυτό που επιθυμούν όσοι θέλουν πραγματικά να προστατεύσουν την ευρωπαϊκή ιδέα από διαλυτικά φαινόμενα: αποτελεσματικό έλεγχο ευρωπαϊκών εξωτερικών συνόρων και συντεταγμένη ευρωπαϊκή αντιμετώπιση κάθε πρόσφυγα / μετανάστη, με καταγραφή, ταυτοποίηση και αντιμετώπισή του με ανθρώπινο τρόπο. Έτσι και μόνο έτσι θα διαφυλαχθεί το κεκτημένο Schengen ως μία ένωση ασφάλειας, αλληλεγγύης, ελευθερίας.\n«Μπορεί, πολλοί να επικρίνουν την ανθρώπινη στάση της Ελλάδας και των κατοίκων της απέναντι στους πρόσφυγες / μετανάστες για δικούς τους, δημαγωγικούς, εσωτερικούς λόγους. Η Ελλάδα επιμένει και θα επιμείνει στο σεβασμό όλων των παραδεκτών στις ανεπτυγμένες κοινωνίες κανόνων Διεθνούς και Ανθρωπιστικού Δικαίου. Η Ελλάδα επιμένει και θα επιμείνει στο σεβασμό των ευρωπαϊκών αξιών. Αδιαπραγμάτευτα», κατέληξε.


I love Alaska | CLICK 4 THOUGHT | deBóp\nΔιαβάζω μία πληροφορία που μου είναι άγνωστη. Ανοίγω τον υπολογιστή, γκουγκλάρω. Ακούω μία πληροφορία, άγνωστη, γκουγκλάρω. Με απασχολεί κάτι, ξαναγκουγκλάρω. Όλα βέβαια, είναι μεμονωμένες αναζητήσεις, δεν έχουν καμία σύνδεση. Η΄μήπως έχουν; Όλα αποθηκεύονται. Και τα πιο άχρηστα. Πότε μαγείρεψα κοτόπουλο μιλανέζ και πότε χρειάστηκα οφθαλμίατρο. Οι μηχανές αναζήτησης τελικά με γνωρίζουν καλύτερα και από τους πιο κοντινούς μου φίλους και γνωστούς. Υποτίθεται ξέρω ότι καταγράφονται προσωπικά στοιχεία και ευαίσθητα δεδομένα. Ξέρω όμως τις διαστάσεις; Μάλλον δεν "ανησυχώ" αρκετά. Τουλάχιστον μέχρι να γίνει κάποιο λάθος. Αλλά τέτοια λάθη δεν γίνονται.\nΤο 2006, το American Online, ιστότοπος με εκατομμύριους χρήστες, διέρευσε καταλάθος τις αναζητήσεις 650.000 χρηστών τους τελευταίους τρεις μήνες. Μέχρι ο AOL να συνειδητοποιήσει το λάθος, πέρασαν τρεις ημέρες. Αρκετές για να αντιγραφούν τα δεδομένα, εκατοντάδες φορές και να κυκλοφορήσουν ευρέως.\nΟ χρήστης #711391\nΑπό τους 650.000 χρήστες, ο #711391 κίνησε το ενδιαφέρον ενός σχεδιαστή, του Sander Plug και ενός σκηνοθέτη, του Lernert Engelberts. Μετά από τη μελέτη των αναζητήσεων του συγκεκριμένου χρήστη, δημιούργησαν 13 τετράλεπτα επεισόδια, όπου εκτυλίσσεται η σπαρακτική, όπως χαρακτηρίζεται, ιστορία του #711391.\nΣυγκεκριμένα πρόκειται για μία, μάλλον, μεσήλικη γυναίκα, παντρεμένη, που πιθανότατα αναζητά τη σεξουαλικότητά της, ο άντρας της ροχαλίζει και ονειρεύεται να δραπετεύσει στην Αλάσκα.\nΕκτός από εμμονή της γυναίκας, η Αλάσκα είναι και το μόνο σκηνικό μέσα στο οποίο εξελίσσεται το ντοκιμαντέρ. Σταθερά πλάνα σε διάφορα μέρη της, δρόμοι, βουνά, ουρανός και μία φωνή που λειτουργεί σαν την εσωτερική φωνή της γυναίκας, είναι οι μόνοι πρωταγωνιστές.\nΜπορείτε να τα παρακολουθήσετε όλα εδώ.\nΜήπως είμαι ό,τι ψάχνω;


Home » ΗΛΙΑΚΑ ΠΡΟΪΟΝΤΑ » ΗΛΙΑΚΟΙ ΠΡΟΒΟΛΕΙΣ LED » Ηλιακός Προβολέας με 40 SMD και τηλεχειριστήριο\nΚωδικός Προϊόντος: HM21540\nΗλιακός Προβολέας 40 SMD Ψυχρού Λευκού Χρώματος, Αυτόματος και με Τηλεχειριστήριο (ΗΜ21540)\nΔυνατός φωτισμός για 12 και πλέον ώρες! Διαθέτει τηλεχειριστήριο για να ενεργοποιείτε τον προβολέα εύκολα από απόσταση.\nΣας βοηθάει να εξοικονομήσετε ρεύμα καθώς μπορείτε να τον απενεργοποιείτε με το πάτημα ενός κουμπιού στο τηλεχειριστήριο κι έτσι να μην λειτουργεί όλη τη νύχτα.\nΕλαφρύς και πολύ αποδοτικός. Ιδανικός για χρήση όταν διέρχεστε από κάποιο σημείο ή εισέρχεστε σε κάποιο χώρο όπως δωμάτιο σπιτιού, αποθήκη, γκαράζ, αχυρώνα κλπ. Χρησιμοποιείται και για λόγους ασφαλείας στις εισόδους κτιρίων.\nΤο προϊόν είναι απλό στην εγκατάσταση καθώς ο φωτοβολταϊκός συλλέκτης και το φωτιστικό σώμα διαθέτουν λάμα στήριξης, ούπα και βίδες. Συνδέονται μεταξύ τους με καλώδιο μήκους 4,5 μέτρων για σωστή και εύκολη τοποθέτηση.\nΓια πλήρη φόρτιση και μέγιστη απόδοση του προβολέα, καλό είναι ο φωτοβολταϊκός συλλέκτης να τοποθετείται σε σημείο με κατεύθυνση προς το νότο και με κλίση 35-40 μοιρών από το οριζόντιο επίπεδο. Ο ηλιακός προβολέας μπορεί να λειτουργήσει και χωρίς να είναι συνδεδεμένος με το φωτοβολταϊκό συλλέκτη.\nΑριθμός SMD: 40\nΔιάρκεια Φωτισμού: 12+ ώρες\nΦωτισμός σε απόσταση: 15+ μέτρα\nΦωτοβολταϊκός Συλλέκτης: 10W - 6V\nΔιαστάσεις πάνελ: 1,7 x 23,5 x 35 cm\nΔιαστάσεις φωτιστικού: 5 x 15,5 x 18,7 cm\nΜπαταρία προβολέα: Επαναφορτιζόμενη. Ενσωματωμένη. Λιθίου. 3.7V - 10400mAh\nΤρόποι ενεργοποίησης φωτισμού: 1. Με τηλεχειριστήριο. 2. με αυτόματη ενεργοποίηση όταν νυχτώσει & αυτόματη απενεργοποίηση όταν ξημερώσει και 3. με χρονοδιακόπτη (3 προγράμματα)\nΜήκος Καλωδίου μεταξύ προβολέα & Φ/Β συλλέκτη: 4,5 μέτρα\nΒάρος: 2,5kg (συνολικά)\n*Για όλους τους ηλιακούς προβολείς, φροντίζουμε να διαθέτουμε ανταλλακτικές μπαταρίες.\nTags: ΗΛΙΑΚΟΣ ΠΡΟΒΟΛΕΑΣ, SOLAR FLOOD LIGHT, HM21540, ΗΜ21540,


Ρόδι: Ιδιότητες & Οφέλη | Pharm24.gr\nΤι είναι το ρόδι\nΤο ρόδι είναι ένα φρούτο με εξαιρετικά θρεπτικά στοιχεία για τον οργανισμό μας.\nΠοιες είναι οι ιδιότητες του ροδιού\nΟ χυμός ροδιού έχει αντιοξειδωτικές ιδιότητες και προστατεύει από καρδιακές νόσους. Ακόμα, βοηθάει στην ρύθμιση των επιπέδων σακχάρου στο αίμα και μειώνει την υψηλή αρτηριακή πίεση. Έχει επίσης αντιμικροβιακές και αντιγηραντικές ιδιότητες.\nΒρείτε συμπληρώματα διατροφής με Ρόδι στο Pharm24.gr.


Από το Σωματείου Εργαζομένων της Ν.Μ. Αμαλιάδας: Παράσταση διαμαρτυρίας στην Διοίκηση της 6ης ΥΠΕ – ΣΥΡΙΖΑ Ν.Ε. Ν. Ηλείας\nΑπό το Σωματείου Εργαζομένων της Ν.Μ. Αμαλιάδας: Παράσταση διαμαρτυρίας στην Διοίκηση της 6ης ΥΠΕ\nΖήτησαν από τον Γ. Καρβέλη ειδική συνεδρίαση το μέλλον του Νοσοκομείου της Αμαλιάδας\n«ΝΑΙ στον εμβολιασμό, ΟΧΙ στην υποχρεωτικότητα», η θέση των εργαζομένων\nΠαράσταση διαμαρτυρίας στην Διοίκηση της 6ης ΥΠΕ στην Πάτρα έκαναν χθες εκπρόσωποι του Σωματείου Εργαζομένων της Ν.Μ. Αμαλιάδας. Οι εργαζόμενοι συναντήθηκαν με τον Διοικητή κ. Γιάννη Καρβέλη και έθεσαν τα θέματα της υποχρεωτικότητας του εμβολιασμού στους εργαζόμενους στα Νοσοκομεία και το μέλλον του Νοσοκομείου Αμαλιάδας.\nΌπως δήλωσε στην «ΠΡΩΤΗ» ο Πρόεδρος του Σωματείου κ. Σωκράτης Σωτηρόπουλος: «Το Σωματείο θα παροτρύνει τους εργαζόμενους να κάνουν το εμβόλιο, πρέπει να κάνουν το εμβόλιο. Δεν είμαστε κατά του εμβολίου, είμαστε κατά της υποχρεωτικότητας. Επίσης, διαμηνύσαμε πως δεν θα δεχθούμε σε καμία περίπτωση κάποιος εργαζόμενος να χάσει τον μισθό του, δηλαδή να τεθεί σε διαθεσιμότητα. Είμαστε πολύ λίγοι αυτοί που υποστηρίζουμε το ΕΣΥ και τέτοιες ενδεχόμενες μεταθέσεις προσωπικού σε διαθεσιμότητα μπορούν να επιφέρουν σημαντική συρρίκνωση στον ήδη δοκιμαζόμενο χώρο της υγείας».\n«Να παρθούν αποφάσεις για το μέλλον του Νοσοκομείου»\nΣτη συνέχεια οι εκπρόσωποι του Σωματείου ζήτησαν από τον κ. Καρβέλη να συγκαλέσει ειδική συνεδρίαση στην Ηλεία με μοναδικό θέμα το μέλλον του Νοσοκομείου της Αμαλιάδας. «Φυσικά αναφερθήκαμε και στα προβλήματα του Νοσοκομείου Αμαλιάδας. Τονίσαμε πως έχουμε κουραστεί από την συνεχή διολίσθηση προς τα κάτω. Μεταφέραμε την αγανάκτηση των εργαζομένων και της τοπικής κοινωνίας γιατί το Νοσοκομείο της Αμαλιάδας έχει ουσιαστικά κλείσει. Ρωτήσαμε τον Διοικητή τι μέτρα θα πάρει για την κατάσταση και να τοποθετηθεί στις δηλώσει Μητσοτάκη για συγχώνευση Νοσοκομείων που απέχουν 20-30 χιλιόμετρα μεταξύ τους. Ο Διοικητής μας μετέφερε πως γνωρίζει πολύ καλά τα προβλήματα στην Αμαλιάδα και πως έχει ασχοληθεί και ο ίδιος σοβαρά με το θέμα. Μας έδωσε αρκετές υποσχέσεις, αλλά εμείς του ζητήσαμε, πέρα από τις υποσχέσεις, να κατέβει κάτω η Διοίκηση της 6ης ΥΠΕ και σε ένα τραπέζι με όλους τους εμπλεκόμενους να γίνει μια ουσιαστική συζήτηση και να παρθούν αποφάσεις για το μέλλον του Νοσοκομείου Αμαλιάδας. Ο Διοικητής δεσμεύτηκε για προσλήψεις και πολλά άλλα πράγματα, αλλά επειδή έχουμε κουραστεί να ακούμε υποσχέσεις, είμαστε επιφυλακτικοί και ζητάμε να μας πουν υπεύθυνα πιο θα είναι το μέλλον της Αμαλιάδας. Από την πλευρά μας καταθέσαμε ένα σχέδιο για την ορθή λειτουργία του Νοσοκομείου και ζητήσαμε την παρέμβασή του για συνεδρίαση με όλους τους εμπλεκομένους φορείς. Επίσης θέσαμε επιτακτικά, να μην διανοηθούν να σκεφτούν -όπως έγινε προηγούμενες φορές- να χρησιμοποιήσουν εμβολιασμένο και εξειδικευμένο προσωπικό του Νοσοκομείου για να στελεχώσουν Τμήματα σε άλλα Νοσοκομεία από τυχόν κενά που θα προκύψουν από ανεμβολίαστο προσωπικό», επεσήμανε στην «ΠΡΩΤΗ» ο Πρόεδρος του Σωματείου κ. Σωκράτης Σωτηρόπουλος.\nΤους την… έπεσαν αντιεμβολιαστές!\nΚατά τη διάρκεια της παράστασης διαμαρτυρίας είχαμε και ένα… ευτράπελο γεγονός, καθώς το πανό του Σωματείου που έγραφε «ΝΑΙ στον εμβολιασμό, ΟΧΙ στην υποχρεωτικότητα», προκάλεσε την… μήνη αντιεμβολιαστών που είχαν συγκεντρωθεί έξω από την 6η ΥΠΕ. Οι εκπρόσωποι του Σωματείου τους αντιμετώπισαν με ψυχραιμία, εξηγώντας τους πως υπάρχουν συλλογικές αποφάσεις και πως εκπροσωπούν εργαζόμενους. «Δεν πρέπει να υπάρχουν διαχωριστικά διλλήματα. Η απόφαση μας είναι υπέρ του εμβολιασμού, αλλά κατά της υποχρεωτικότητας», τους διεμήνυσαν.


Οδηγίες στάθμευσης - Καταρράκτες του Νιαγάρα - Εμπειρίες πόλης αγκυροβολημένα από Hornblower\nΟδηγίες στάθμευσης – Καταρράκτες του Νιαγάρα\nΑρχική Σελίδα » Καταρράκτες του Νιαγάρα » Κρουαζιέρες πόλης – Νιαγάρα » Καταρράκτες του Νιαγάρα – κάτω από κρουαζιέρες στην πόλη » Επίσκεψη – Καταρράκτες του Νιαγάρα » Κατευθύνσεις & Πάρκινγκ – Καταρράκτες του Νιαγάρα\nΤαξιδεύοντας προς και γύρω από τους καταρράκτες του Νιαγάρα, Καναδάς\nΌλα όσα πρέπει να γνωρίζετε για τη μεταφορά!\nΤο Niagara City Cruises που είναι αγκυροβολημένο από το Hornblower βρίσκεται στην καρδιά των καταρρακτών του Νιαγάρα, στον Καναδά, λίγα μόλις βήματα μακριά από τους ισχυρούς καταρράκτες. Το ταξίδι στο Νιαγάρα είναι αρκετά απλό, καθώς διαθέτει ένα καλά αναπτυγμένο δίκτυο αυτοκινητοδρόμων που επιτρέπουν απρόσκοπτες μετακινήσεις προς και σε ολόκληρη την περιοχή.\nΠρόσβαση σε εισιτήριο Plaza και ανελκυστήρα\nΚαταρράκτες του Νιαγάρα, Οντάριο\nΚαναδάς L2E 6X8\nΑφήστε μήνυμα και θα επικοινωνήσουμε μαζί σας.\nΕάν έχετε οποιεσδήποτε ερωτήσεις σχετικά με τα ταξιδιωτικά σας σχέδια για να επισκεφθείτε τους καταρράκτες του Νιαγάρα, Καναδάς παρακαλούμε επικοινωνήστε με το Niagara Falls Tourism και το προσωπικό τους θα σας βοηθήσει να αντιμετωπίσετε τις ανάγκες σας.\nΝιαγάρα Σίτι Κρουαζιέρες Τελεφερίκ\nΒρίσκεται στη διασταύρωση των\nΝιαγάρα Πάρκγουεϊ και Κλίφτον Χιλ\nΜην ξεχάσεις το διαβατήριό σου! Όλοι οι πολίτες των ΗΠΑ και οι διεθνείς ταξιδιώτες πρέπει να φέρουν αποδεκτή ταυτότητα και έγκυρη βίζα κατά την είσοδό τους στον Καναδά. Συνιστάται διαβατήριο, επειδή είναι το μόνο αξιόπιστο και παγκοσμίως αποδεκτό ταξιδιωτικό και αναγνωριστικό έγγραφο για τους σκοπούς των διεθνών ταξιδιών. Μπαίνοντας με αυτοκίνητο στον Καναδά υπάρχουν τέσσερις διεθνείς διασταυρώσεις γεφυρών για να διαλέξετε: Γέφυρα ουράνιου τόξου, Γέφυρα Lewiston/Queenston, Γέφυρα ειρήνης και Γέφυρα Whirlpool (Nexus).\nΓια περισσότερες πληροφορίες σχετικά με τα απαιτούμενα έγγραφα και τις διαδικασίες στα σύνορα , επισκεφθείτε την ιστοσελίδα των Καναδικών Συνοριακών Υπηρεσιών.\nΤο Niagara City Cruises δεν διαθέτει ειδικό χώρο στάθμευσης, ωστόσο, υπάρχουν πολλές επιλογές στάθμευσης που παρέχονται από τα πάρκα του Νιαγάρα και τις γύρω επιχειρήσεις.\nP1 (Skywheel Lot) 4960 Κλίφτον Χιλ, Καταρράκτες του Νιαγάρα, ON L2G 3N4\nP2 (Fallsview Lot) 6650 Νιαγάρα Pkwy, Καταρράκτες του Νιαγάρα, ON L2E 6T2\nWEGO: Βόλτα στη διασκέδαση\nΜένεις στην πόλη; Το WEGO είναι ένα hop-on, hop-off σύστημα μεταφοράς που συνδέει τις κρουαζιέρες πόλεων του Νιαγάρα και τα αξιοθέατα πάρκων του Νιαγάρα με το ξενοδοχείο σας. Τα λεωφορεία WEGO είναι πλήρως εξοπλισμένα για να διασφαλίσουν ότι τα άτομα με ειδικές ανάγκες μπορούν να ταξιδεύουν ανεξάρτητα σε όλες τις γραμμές. Τα βασικά χαρακτηριστικά περιλαμβάνουν γονατιστά λεωφορεία, θέσεις ασφάλειας συσκευών κινητικότητας, ανακοινώσεις ηχητικής και οπτικής επόμενης στάσης και ευρύτερες πόρτες και διαδρόμους.\nΓια περισσότερες λεπτομέρειες επισκεφθείτε την επίσημη ιστοσελίδα της WEGO.


ΚΑΛΑΜΠΑΚΙ: Βγήκε για ψώνια στην Δράμα 53-χρονος, με πλαστά χαρτονομίσματα.\nΒγήκε για ψώνια στην Δράμα 53-χρονος, με πλαστά χαρτονομίσματα.\nΚατασχέθηκαν 10 πλαστά χαρτονομίσματα των 50 ευρώ.\n-Συνελήφθη την Πέμπτη (2-4-2015) το πρωί, στη Δράμα, από αστυνομικούς του Τμήματος Ασφάλειας Δράμας, 53χρονος ημεδαπός, κατηγορούμενος για κυκλοφορία παραχαραγμένων χαρτονομισμάτων.\n-Αναλυτικότερα, οι αστυνομικοί συνέλαβαν τον 53χρονο, διότι μετέβη σε κατάστημα της πόλης, όπου επιχείρησε να πραγματοποιήσει συναλλαγή, χρησιμοποιώντας τέσσερα (4) πλαστά χαρτονομίσματα των 50 ευρώ, χωρίς όμως να τα καταφέρει, καθόσον η πράξη του έγινε αντιληπτή από τον υπάλληλο του καταστήματος.\n-Κατασχέθηκαν τα παραπάνω πλαστά χαρτονομίσματα, καθώς επίσης άλλα έξι (6) πλαστά χαρτονομίσματα των 50 ευρώ, τα οποία βρέθηκαν στην κατοχή του δράστη.\n-Ο συλληφθείς οδηγήθηκε στην κα Εισαγγελέα Πρωτοδικών Δράμας, ενώ την προανάκριση ενεργεί το Τμήμα Ασφάλειας Δράμας.


3 ψαγμένα μπαρ στον Καρέα - Clubs & Bars - Athens magazine\nΣτον Βύρωνα και στον Καρέα, σχεδόν το ίδιο είναι, υπάρχει πλούσια νυχτερινή ζωή. Αν περάσεις τα μαγαζιά του Βύρωνα και κατηφορίσεις προς τον Καρέα θα βρεις ψαγμένες καταστάσεις και εμείς τις έχουμε εδώ για εσένα.\nLa ronda στα γαλλικά σημαίνει μπαρότσαρκα. Μην σας παραπλανεί το όνομα, αφου το La Ronda σημαίνει μικρό καφέ-μπαρ σε ρετρό στυλ με jazz ήχους. Πορσελάνινα σερβίτσια, καλλιτεχνικά βιβλία,επιβλητικά πορτραίτα στους τοίχους (φιλοτεχνημένα από έναν από τους ιδιοκτήτες) είναι αντικείμενα που θα σας γοητεύσουν πίνοντας το καφέ η το ποτό σας σε μια ζεστή και ευχάριστη ατμόσφαιρα.\nΑπό τότε που άνοιξε άλλαξε τελείως τη ζωή της γειτονιάς. Σε έναν από τους κεντρικότερους δρόμους της περιοχής, με καλλιτεχνική διάθεση σε κάθε του γωνιά, το προτείνουμε ανεπιφύλαχτα και για τα κυριακάτικα πρωινά σας για να διαβάσετε μια εφημερίδα ή να συναντήσετε φίλους για τα νέα της εβδομάδας.\nΑν είστε τυχεροί μπορεί να πετύχετε ένα από τα εκπληκτικά κυριακάτικα jazz(και όχι μόνο) live όπου όλο το μαγαζί γίνεται μια παρέα.\nTo all day café και μπαρ που μόλις άνοιξε στην πλατεία Φατσέα βρίσκεται σε μουσική αποστολή. Στα ηχεία μπορεί να ακούσεις από Nick Cave και Sixteen Horsepower αλλά συνήθως θα πάρεις ένα overdose από φαζαριστές κιθάρες και αλύχτισμα αλά Sky Saxon.\nΟι ιδιοκτήτες του άλλωστε δεν είναι άλλοι από τον Σπύρο και το Δημήτρη που παίζουν κιθάρα και όργανο στους Yesterday’s Thoughts, μια από τις καλύτερες αθηναϊκές garage μπάντες. Αυτό λοιπόν είναι ένα μέρος να πιεις το ποτό σου και για να πάρεις «ένα trip στο χρόνο», όπως σε προτρέπει και το motto στον τοίχο του. Στο πατάρι του το «The Trip» φυλάει μια αυθεντική φαρφίσα από τα ‘60s ενώ τον χώρο κοσμούν memorabilia από τις μπάντες και προσωπικότητες που άφησαν το χνάρι τους στο καλό ψυχεδελικό rock.\nΈνα φιλικό μπαρ για να απολαύσεις χαλαρά το ποτό και τις μπύρες σου. Εδώ τα παιδιά είναι ευγενικά και φιλικά και η μουσική ξεχωρίζει.


Λύσεις για αυλόπορτες και γκαραζόπορτες! - PDF\nDownload "Λύσεις για αυλόπορτες και γκαραζόπορτες!"\n1 Λύσεις για αυλόπορτες και γκαραζόπορτες!\n2 Ανακαλύψτε την αυτοματοποιημένη κίνηση! Η εταιρία Somfy, ένας μεγάλος κατασκευαστής πολλών εφαρμογών γύρω από την αυτοματοποιημένη κίνηση στο σπίτι και στα κτίρια, επεκτείνει τη δραστηριότητά της στην αγορά της αυλόπορτας και γκαραζόπορτας. Ηλεκτροκινώντας την αυλόπορτα και την γκαραζόπορτα του σπιτιού σας με τους μηχανισμούς και τους αυτοματισμούς της Somfy κερδίζετε: Ασφάλεια Ευκολία > Ανοίγετε και κλείνετε την γκαραζόπορτα του σπιτιού σας χωρίς να βγαίνετε από το αυτοκίνητό σας. > Η πόρτα ανοίγει με το πάτημα ενός κουμπιού από το τηλεχειριστήριο για πλήρες άνοιγμα ή μερικό άνοιγμα για πεζούς. > Προσαρμόζοντας συστήματα ασφαλείας, περιορίζονται οι πιθανότητες τραυματισμού ή ζημιών, καθώς αυτά ελέγχουν την κάθε κίνηση του μηχανισμού. > Με την προσθήκη ηλεκτρικής κλειδαριάς αναβαθμίζεται η ασφάλεια της πόρτας, καθώς κατά το κλείσιμο της πόρτας γίνεται και το «κλείδωμά» της. > Τοποθετώντας το προειδοποιητικό φως, οι πεζοί και τα οχήματα αντιλαμβάνονται ότι η πόρτα ανοίγει, και εντείνουν την προσοχή τους στο όχημα που βγαίνει από το γκαράζ. Αξιοπιστία > Η ύπαρξη χειροκίνητου συστήματος ξεκλειδώματος και εφεδρικής μπαταρίας, σας δίνει τη δυνατότητα να ανοίγετε και να κλείνετε την αυλόπορτα και την γκαραζόπορτα σε περίπτωση διακοπής ρεύματος. > Η εταιρία Somfy παρέχει 3 χρόνια εγγύηση για τους μηχανισμούς που προορίζονται για συρόμενη και ανοιγόμενη αυλόπορτα και 5 χρόνια εγγύηση για τους μηχανισμούς γκαραζόπορτας οροφής και ρολού. 4διαφορετικοί τύποι αυλόπορτας/γκαραζόπορτας μπορούν να ηλεκτροκινηθούν: Συρόμενη Αυλόπορτα Ανοιγόμενη Αυλόπορτα Γκαραζόπορτα Οροφής Γκαραζόπορτα Ρολού\n3 Συρόμενες Αυλόπορτες H Somfy κατασκευάζει την ασύρματη σειρά Elixo RTS για να ηλεκτροκινήσει υπάρχουσες ή καινούργιες συρόμενες αυλόπορτες. Η σειρά Elixo RTS είναι σχεδιασμένη σύμφωνα με τα Ευρωπαϊκά πρότυπα ασφαλείας εξασφαλίζοντας την ασφαλή και τη σωστή λειτουργία της αυλόπορτας. Η σειρά Elixo RTS διαθέτει 3 τύπους μηχανισμών το Elixo 500 RTS 24 V, Elixo 500 RTS 230 V και το Elixo 800, 1300 & 2000 RTS V. Είναι ιδανική για αυλόπορτες μέγιστου βάρους 2000 κιλών και προσφέρει στον τελικό χρήστη: ELIXO V ΤΡΟΦΟΔΟΣΙΑ ΠΑΡΟΧΗΣ ΔΙΚΤYΟΥ 230 V - 50/60 Hz ΤΡΟΦΟΔΟΣΙΑ ΜΗΧΑΝΙΣΜΟΥ 24 Vdc ΚΑΤΑΝΑΛΩΣΗ 70 W ΤΑΧΥΤΗΤΑ ΤΗΣ ΠΟΡΤΑΣ 12 m/min ΜΕΓ. ΒΑΡΟΣ ΤΗΣ ΠΟΡΤΑΣ 500 kg ΑΡΙΘΜΟΣ ΚΥΚΛΩΝ / ΗΜΕΡΑ 30 ΑΝΙΧΝΕΥΣΗ ΕΜΠΟΔΙΟΥ Ηλεκτρονικός περιοριστής ροπής ΜΟΝΑΔΑ ΕΛΕΓΧΟΥ Ενσωματωμένη με οθόνη LCD ΜΠΑΤΑΡΙΕΣ ΑΣΦΑΛΕΙΑΣ (ΠΡΟΑΙΡΕΤΙΚΑ) 2 μπαταρίες 12 V 1,2 Ah ΘΕΡΜΟΚΡΑΣΙΑ ΛΕΙΤΟΥΡΓΙΑΣ από -15 C έως +60 C ΔΕΙΚΤΗΣ ΠΡΟΣΤΑΣΙΑΣ IP 24 ΜΕΓ. ΑΡΙΘΜΟΣ ΤΗΛΕΧΕΙΡΙΣΜΩΝ 36 ELIXO V ΤΡΟΦΟΔΟΣΙΑ ΠΑΡΟΧΗΣ ΔΙΚΤΥΟΥ 230 V - 50Hz ΤΡΟΦΟΔΟΣΙΑ ΜΗΧΑΝΙΣΜΟΥ 230 V AC ΚΑΤΑΝΑΛΩΣΗ 290 W ΤΑΧΥΤΗΤΑ ΤΗΣ ΠΟΡΤΑΣ 8,5 m/min ΜΕΓ. ΒΑΡΟΣ ΤΗΣ ΠΟΡΤΑΣ 500 kg ΜΕΓ. ΡΟΠΗ 20 Nm ΑΡΙΘΜΟΣ ΚΥΚΛΩΝ/ΗΜΕΡΑ 100 ΑΝΙΧΝΕΥΣΗ ΕΜΠΟΔΙΟΥ Σύμπλεξη με τριβή ΜΟΝΑΔΑ ΕΛΕΓΧΟΥ Ενσωματωμένη με μικροδιακόπτες ΘΕΡΜΟΚΡΑΣΙΑ ΛΕΙΤΟΥΡΓΙΑΣ από -15 C έως +60 C ΔΕΙΚΤΗΣ ΠΡΟΣΤΑΣΙΑΣ IP 24 ΜΕΓ. ΑΡΙΘΜΟΣ ΤΗΛΕΧΕΙΡΙΣΜΩΝ 36 ELIXO 800,1300 & 2000 RTS V ΤΡΟΦΟΔΟΣΙΑ ΠΑΡΟΧΗΣ ΔΙΚΤYΟΥ 230 V - 50/60 Hz ΤΡΟΦΟΔΟΣΙΑ ΜΗΧΑΝΙΣΜΟΥ 230 V AC ΚΑΤΑΝΑΛΩΣΗ 240 W / 260 W / 1270 W ΤΑΧΥΤΗΤΑ ΤΗΣ ΠΟΡΤΑΣ 10 m/min ΜΕΓ. ΒΑΡΟΣ ΤΗΣ ΠΟΡΤΑΣ 800 kg / 1300 kg / kg ΑΡΙΘΜΟΣ ΚΥΚΛΩΝ / ΗΜΕΡΑ 100 ΑΝΙΧΝΕΥΣΗ ΕΜΠΟΔΙΟΥ Ηλεκτρονικός περιοριστής ροπής ΜΟΝΑΔΑ ΕΛΕΓΧΟΥ Ενσωματωμένη με μικροδιακόπτες ΘΕΡΜΟΚΡΑΣΙΑ ΛΕΙΤΟΥΡΓΙΑΣ από -20 C έως +60 C ΔΕΙΚΤΗΣ ΠΡΟΣΤΑΣΙΑΣ IP 44 ΜΕΓ. ΑΡΙΘΜΟΣ ΤΗΛΕΧΕΙΡΙΣΜΩΝ 36 Αξιοπιστία > Γρήγορο και ομαλό άνοιγμα έως 12m/min, ώστε να προστατεύεται η κατασκευή της αυλόπορτας. Ασφάλεια > Με ενσωματωμένη λειτουργία αντίληψης εμποδίου κατά το άνοιγμα και κλείσιμο της πόρτας (για Elixo V και 800,1300 & 2000 RTS V). > Σε περίπτωση διακοπής ρεύματος, η αυλόπ ορτα μπορεί να ανοίξει χειροκίνητα ή ακόμα και με το τηλεχειριστήριο συνδέοντας το μηχανισμό με μπαταρία (για Elixo 500 RTS 24 V). Keygo RTS 4 RTS Radio wall switch (ασύρματος επιτοίχιος διακόπτης) Ευκολία > Διαθέτει λειτουργία αυτόματου κλεισίματος και μερικού ανοίγματος για πεζούς, δίκυκλα. > Έλεγχος της πόρτας από απόσταση και δυνατότητα σύνδεσης περιφερειακού φωτισμού, με χρήση από το τηλεχειριστήριο. Η σειρά Elixo RTS, είναι συμβατή με τους αυτοματισμούς και τα τηλεχειριστήρια της Somfy. Ενδεικτικά μπορούν να χρησιμοποιηθούν τα παρακάτω προϊόντα: Απλά φωτοκύτταρα Πορτοκαλί προειδοποιητικό φως Back Up Battery (επαναφορτιζόμενη μπαταρία)\n4 Ανοιγόμενες Αυλόπορτες Οι ασύρματες σειρές Ixengo RTS και οι μηχανισμοί Axovia, σύμφωνα με τα Ευρωπαϊκά πρότυπα ασφαλείας έχουν σχεδιαστεί και κατασκευαστεί για να ηλεκτροκινήσουν ανοιγόμενες αυλόπορτες κάθε τύπου. Ο μοντέρνος σχεδιασμός τους και η αξιόπιστη λειτουργία τους, τους καθιστά ιδανικούς για οικιακή χρήση. Αξιοπιστία Η σειρά Ixengo RTS διαθέτει 4 τύπους μηχανισμών για μικρές και μεγάλες αυλόπορτες. > Ixengo S RTS 24 V & 230 V: για πόρτες μέχρι 200 κιλά, με μέγιστο πλάτος φύλλου 1,80 μέτρα. > Ixengo L RTS 24 V & 230 V: για πόρτες μέχρι 400 κιλά και μέγιστο πλάτος φύλλου 4 μέτρα. > Αχοvia Multi Pro για πόρτες από 100 έως 300 κιλά ανά φύλλο (ανάλογα με την εφαρμογή) και μέγιστο πλάτος φύλλου 2,5 μέτρα. > Αχοvia 180B για πόρτες μέχρι 200 κιλά ανά φύλλο πλάτους 1,8 μέτρα. H σειρά Ixengo RTS και ο μηχανισμός Axovia Multi Pro προσφέρουν: > Γρήγορο και ομαλό άνοιγμα 20 sec για άνοιγμα από 90 ο -150 ο της πόρτας. > Χειροκίνητη λειτουργία της πόρτας, με τη χρήση κλειδιού απασφάλισης. TEXNIKA XAΡΑΚΤΗΡΙΣΤΙΚΑ IXENGO S 24 RTS IXENGO S 230 RTS ΤΡΟΦΟΔΟΣΙΑ ΜΗΧΑΝΙΣΜΟΥ 24 Vdc 230V ±10% 50 Hz ΚΑΤΑΝΑΛΩΣΗ 40 W 210 W ΠΥΚΝΩΤΗΣ ΝΑ 6.3 μf ΑΠΟΡΡΟΦΟΥΜΕΝΗ ΙΣΧΥΣ 1.5 Α 0.8 Α ΔΥΝΑΜΗ ΩΘΗΣΗΣ ΚΑΙ ΕΛΞΗΣ 200 kg ΧΡΗΣΙΜΗ ΔΙΑΔΡΟΜΗ 280 mm ΤΑΧΥΤΗΤΑ ΚΙΝΗΤΗΡΑ 14 mm/s 12 mm/s ΑΡΙΘ. ΚΥΚΛΩΝ ΑΝΑ ΗΜΕΡΑ 60 ΜΕΓ. ΜΗΚΟΣ ΦΥΛΛΟΥ ΠΟΡΤΑΣ 1,800 mm ΜΕΓ. ΒΑΡΟΣ ΦΥΛΛΟΥ ΠΟΡΤΑΣ 200 kg ΘΕΡΜΟΚΡΑΣΙΕΣ ΛΕΙΤΟΥΡΓΙΑΣ -20 C έως +60 C ΔΕΙΚΤΗΣ ΠΡΟΣΤΑΣΙΑΣ IP 44 ΜΕΓ. ΑΡΙΘΜΟΣ ΤΗΛΕΧΕΙΡΙΣΜΩΝ 36 Ασφάλεια TEXNIKA XAΡΑΚΤΗΡΙΣΤΙΚΑ IXENGO L 24 RTS IXENGO L 230 RTS ΑΧΟVIA MULTI PRO ΑΧΟVIA 180Β ΤΡΟΦΟΔΟΣΙΑ ΜΗΧΑΝΙΣΜΟΥ 24 Vdc 230V ±10% 50 Hz 24 Vdc 24V +/- 25% ΚΑΤΑΝΑΛΩΣΗ 40 W 210 W 130 W 60W ΠΥΚΝΩΤΗΣ ΝΑ 6.3 μf ΑΠΟΡΡΟΦΟΥΜΕΝΗ ΙΣΧΥΣ 1.5 Α 0.8 Α 1A 400 kg ΧΡΗΣΙΜΗ ΔΙΑΔΡΟΜΗ 410 mm ΤΑΧΥΤΗΤΑ ΚΙΝΗΤΗΡΑ 14 mm/s 12 mm/s 13s ΑΡΙΘΜΟΣ ΚΥΚΛΩΝ ΑΝΑ ΗΜΕΡΑ ΜΕΓ. ΜΗΚΟΣ ΦΥΛΛΟΥ ΠΟΡΤΑΣ ΧΩΡΙΣ ΗΛΕΚΤΡΙΚΗ ΚΛΕΙΔΑΡΙΑ 3,000 mm 1,800 mm ΜΕΓ. ΜΗΚΟΣ ΦΥΛΛΟΥ ΠΟΡΤΑΣ ΜΕ ΗΛΕΚΤΡΙΚΗ ΚΛΕΙΔΑΡΙΑ 4,000 mm 1,800 mm 1,80m ΜΕΓΙΣΤΟ ΒΑΡΟΣ ΦΥΛΛΟΥ 400 kg 200kg ΘΕΡΜΟΚΡΑΣΙΕΣ ΛΕΙΤΟΥΡΓΙΑΣ -20 C έως +60 C -20 C έως +60 C -20 C έως +60 C ΔΕΙΚΤΗΣ ΠΡΟΣΤΑΣΙΑΣ IP 44 IP 54 IP 68 ΜΕΓ. ΑΡΙΘΜΟΣ ΤΗΛΕΧΕΙΡΙΣΜΩΝ > Με ενσωματωμένη λειτουργία αντίληψης εμποδίου κατά το άνοιγμα και κλείσιμο της πόρτας (για Ixengo RTS 24 V & Axovia Multi Pro). > Σε περίπτωση διακοπής ρεύματος, η αυλόπορτα μπορεί να ανοίξει χειροκίνητα ή ακόμα και με το τηλεχειριστήριο συνδέοντας το μηχανισμό με μπαταρία (για Ixengo RTS 24 V & Axovia Multi Pro). Keygo RTS 4 RTS Radio Keypad (ασύρματο επιτοίχιο πληκτρολόγιο) Ευκολία > Διαθέτει λειτουργία αυτόματου κλεισίματος και ανοίγματος ενός φύλλου για πεζούς και δίκυκλα. > Έλεγχος της πόρτας από απόσταση και δυνατότητα σύνδεσης περιφερειακού φωτισμού, με χρήση από το τηλεχειριστήριο. Η σειρά Ixengo RTS και ο μηχανισμός Axovia Multi Pro, είναι συμβατοί με τους αυτοματισμούς και τα τηλεχειριστήρια της Somfy. Ενδεικτικά μπορούν να χρησιμοποιηθούν τα παρακάτω προϊόντα: Eπαναφορτιζόμενη μπαταρία Ηλεκτρική κλειδαριά Απλά φωτοκύτταρα\n5 Γκαραζόπορτες Οροφής Η Somfy κατασκεύασε τη σειρά Dexxo Pro RTS για να ηλεκτροκινήσει γκαραζόπορτες οροφής. Ο μηχανισμός μπορεί να ενσωματωθεί σε σπαστές ή σε μονοκόμματες γκαραζόπορτες, προσφέροντας αθόρυβη και αξιόπιστη λειτουργία. Ευκολία Η ασύρματη σειρά μηχανισμών Dexxo Pro προσφέρει: > Διαθέτει λειτουργία αυτόματου κλεισίματος και μερικού ανοίγματος για εξαερισμό. > Έλεγχος της πόρτας από απόσταση, με τη χρήση τηλεχειριστηρίων. > Σύστημα αυτόματης ρύθμισης ορίων και ροπής της πόρτας, μέσα σε 90 sec. Ασφάλεια > Ενσωματωμένη λειτουργία αντίληψης εμποδίου κατά το άνοιγμα και κλείσιμο της πόρτας. > Σε περίπτωση διακοπής ρεύματος, η γκαραζόπορτα μπορεί να ανοίξει χειροκίνητα ή ακόμα και με το τηλεχειριστήριο συνδέοντας το μηχανισμό με μπαταρία. > Παρέχει αντικλεπτική προστασία, καθώς ασκεί αντίθετη πίεση σε ενδεχόμενη απόπειρα παραβίασης της πόρτας. Αξιοπιστία > Γρήγορο και ομαλό άνοιγμα 18 cm/sec. > Χειροκίνητη λειτουργία της πόρτας, με τη χρήση εξωτερικής απασφάλισης με ή χωρίς κλειδί. > Δυνατότητα επιλογής ράγας με ιμάντα ή αλυσίδας υψηλών επιδόσεων που εγγυάται ανοίγματα / κλεισίματα της γκαραζόπορτας. TEXNIKA XAΡΑΚΤΗΡΙΣΤΙΚΑ DEXXO ΤΡΟΦΟΔΟΣΙΑ ΠΑΡΟΧΗΣ ΔΙΚΤΥΟΥ 230 V 50 Hz ΤΡΟΦΟΔΟΣΙΑ ΜΗΧΑΝΙΣΜΟΥ 24 Vdc ΚΑΤΑΝΑΛΩΣΗ ΣΕ ΛΕΙΤΟΥΡΓΙΑ 100 W ΚΑΤΑΝΑΛΩΣΗ ΣΕ ΗΡΕΜΙΑ 5 W ΔΥΝΑΜΗ 800 N / 1,000 Ν ΕΝΣΩΜΑΤΩΜΕΝΟΣ ΛΑΜΠΤΗΡΑΣ 40 W ΑΡΙΘΜΟΣ ΚΥΚΛΩΝ ΑΝΑ ΗΜΕΡΑ 20 (συμβατική ράγα) 50 (ράγα υψηλής αντοχής) ΜΕΓΙΣΤΗ ΤΑΧΥΤΗΤΑ 18 cm/s ΘΕΡΜΟΚΡΑΣΙΕΣ ΛΕΙΤΟΥΡΓΙΑΣ -20 C έως +60 C ΑΣΥΡΜΑΤΗ ΣΥΧΝΟΤΗΤΑ RTS MHz ΜΕΓΙΣΤΟΣ ΑΡΙΘΜΟΣ ΤΗΛΕΧΕΙΡΙΣΜΩΝ 32 ΒΑΡΟΣ ΠΑΚΕΤΟΥ 6.8 kg ΔΙΑΣΤΑΣΕΙΣ L 470, H 230, I 210 ΠΙΣΤΟΠΟΙΗΜΕΝΟ ΓΙΑ 36,500 κύκλους (συμβατική ράγα) 90,000 κύκλους (ράγα υψηλής αντοχής) Η σειρά Dexxo Pro RTS, είναι συμβατή με τους αυτοματισμούς και τα τηλεχειριστήρια της Somfy. Ενδεικτικά μπορούν να χρησιμοποιηθούν τα παρακάτω προϊόντα: Keygo RTS 4 Μηχανικό κλείδωμα RTS Radio wall switch (ασύρματος επιτοίχιος διακόπτης) Σύστημα εξωτερικής απασφάλισης με κλειδί RTS Radio Keypad (ασύρματο επιτοίχιο πληκτρολόγιο) Απλά φωτοκύτταρα Eπαναφορτιζόμενη μπαταρία Alarm Buzzer\n6 Γκαραζόπορτα Ρολού Η Somfy προτείνει μια ολοκληρωμένη λύση για γκαραζόπορτες ρολού, με τη χρήση σωληνωτού μηχανισμού με χειροκίνηση ή κεντρικού μηχανισμού με ελατήρια. Πιο αναλυτικά: Σωληνωτά LT 60 & LT 80 > Δυνατότητα μανιβέλας για τη χειροκίνητη λειτουργία της γκαραζόπορτας. > Αθόρυβη λειτουργία. Δέκτης Axroll Παροχή ρεύματος 230 V Προειδοποιητικό φως ή Eξωτερικό φως Κεντρικά CENTREO > Εύκολη & γρήγορη απασφάλιση της πόρτας για χειροκίνητη λειτουργία. > Αθόρυβη λειτουργία. Δέκτης Freeroll Κλειδοδιακόπτης ή ασύρματο επιτοίχιο πληκτρολόγιο Ασύρματος επιτοίχιος διακόπτης Buzzer Απλά φωτοκύτταρα Αισθητήρας εμποδίου στο κατωκάσι. Η συνεργασία των 2 παραπάνω τύπων μηχανισμών με τους πίνακες Axroll, Freeroll επιτυγχάνει την άνετη και αξιόπιστη λειτουργία της γκαραζόπορτας, προσφέροντας μέγιστη ασφάλεια στον τελικό χρήστη. Οι δέκτες είναι συμβατοί με τα Ευρωπαϊκά πρότυπα ασφαλείας. Τηλεχειριστήριο Keygo RTS 4 Πιο συγκεκριμένα με τον πίνακα Axroll υπάρχει: > Δυνατότητα σύνδεσης έως και 3 συσκευών ασφαλείας, όπως 2 σετ φωτοκύτταρα με αυτοέλεγχο και αισθητήραεμποδίου στο κατωκάσι. > Δυνατότητα σύνδεσης αυτόματου περιφερειακού φωτισμού έως 500 W. > Λειτουργία αυτόματου κλεισίματος. > Αυτόματη διάγνωση σφαλμάτων λειτουργίας. > Συμβατότητα με όλα τα τηλεχειριστήρια της Somfy. > Μετρητής κύκλων χρήσης της γκαραζόπορτας. > Ασφάλεια χάρη στον κυλιόμενο κωδικό (το σήμα δεν αντιγράφεται). > Δυνατότητα σειρήνας (buzzer) σε απόπειρα παραβίασης. > Δυνατότητα τοποθέτησης με ασύρματο κατωκάσι ασφαλείας!! > Ενσωματωμένο button για χειρισμό του ρολού\n7 Ανακαλύψτε τους αυτοματισμούς και τα τηλεχειριστήρια της Somfy, που σας προσφέρουν περισσότερη άνεση και ασφάλεια κάθε στιγμή. Τηλεχειριστήρια & Διακόπτες Keygo RTS > Το τετρακάναλο τηλεχειριστήριο σας επιτρέπει την κίνηση έως και 4 εφαρμογών: αυλόπορτα, γκαραζόπορτα, οικιακά ρολά & φωτισμό. > Στο τηλεχειριστήριο μπορεί να γίνει αλλαγή του κεντρικού πλήκτρου, χρησιμοποιώντας πλήκτρα σε διαφορετικούς χρωματισμούς (περιλαμβάνoνται στη συσκευασία). Ασύρματος επιτοίχιος διακόπτης > Δικάναλος επιτοίχιος διακόπτης για το άνοιγμα της πόρτας μέσα από το γκαράζ και το σπίτι, καθώς και τον έλεγχο του φωτισμού του γκαράζ. Ασύρματο επιτοίχιο πληκτρολόγιο > Με το ασύρματο πληκτρολόγιο μπορείτε να ανοίγετε και να κλείνετε την αυλόπορτα και την γκαραζόπορτα εισάγοντας ένα προσωπικό κωδικό. > Το πληκτρολόγιο δέχεται μέχρι και 9 προσωπικούς κωδικούς. Κλειδοδιακόπτης > Ο κλειδοδιακόπτης επιτρέπει το ολικό ή μερικό άνοιγμα της αυλόπορτας χρησιμοποιώντας κλειδί. Εξαρτήματα ασφαλείας Πορτοκαλί προειδοποιητικό φως > Το πορτοκαλί φως αναβοσβήνει προειδοποιώντας τους περαστικούς ότι η αυλόπορτα ανοίγει και κλείνει. > Η τοποθέτησή του είναι απαραίτητη όταν η αυλόπορτα ανοίγει πάνω στο δρόμο. Απλά φωτοκύτταρα > Εντοπίζουν οποιοδήποτε εμπόδιο στο πεδίο λειτουργίας της πόρτας και σταματούν άμεσα την κίνηση. Επαναφορτιζόμενη μπαταρία > Με την επαναφορτιζόμενη μπαταρία, η αυλόπορτα / γκαραζόπορτα λειτουργεί αυτόματα σε περίπτωση διακοπής ρεύματος και η ενέργειά της επαρκεί ενδεικτικά για 10 κύκλους (άνοιγμα & κλείσιμο) για διάστημα 24 ωρών. (Για μοτέρ 24V Ixengo - Elixo) Φωτοκύτταρα με ανακλαστήρα > Τα φωτοκύτταρα εντοπίζουν την παρουσία αντικειμένου ή ατόμου κατά το άνοιγμα ή το κλείσιμο και σταματούν άμεσα την κίνηση της αυλόπορτας / γκαραζόπορτας (ιδανικό σε περίπτωση ελλειπούς καλωδίωσης).\n8 somfy.gr Somfy Ελλάς Α.Ε. Λεωφόρος Καραμανλή 181 Αχαρναί, Τ.Κ Τηλ.: Fax: Somfy Hellas 11 - February 2012


KONG KITTEN TEDDY BEAR PINK ΠΑΙΧΝΙΔΙ ΓΑΤΑΣ – bemypet\nΠαιχνίδι για γάτες, λούτρινο αρκουδάκι. Ιδανικό για μωρά γατάκια.\nΈχει σχεδιαστεί για να προσφέρει ατελείωτες ώρες διασκέδασης στο μικρό σας γατάκι. Κατασκευασμένο από μαλακό υλικό ενώ αναπαράγει ήχο που βοηθά τη γάτα να εκπληρώσει το φυσικό της ένστικτο για κυνήγι.\nΠεριέχει premium catnip στο εσωτερικό του.


Αν πιστεύεις ότι οι clutch bags φοριούνται μόνο το βράδυ, τότε δεν έχεις κρατήσει μία Georgina Skalidi - POPAGANDA\nΜΟΔΑΑν πιστεύεις ότι οι clutch bags φοριούνται μόνο το βράδυ, τότε δεν έχεις κρατήσει μία G...\nΜια Ελληνίδα σχεδιάστρια δημιουργεί τα τελευταία χρόνια τσάντες – φακέλους που ξεχωρίζουν για την ανατρεπτική αισθητική τους. Το brand της Τζωρτζίνας Σκαλίδη πρωτοεμφανίστηκε στην εγχώρια αγορά το 2010. Μετά από μια μεγάλη πορεία στα περιοδικά μόδας σαν stylist αποφάσισε να δημιουργήσει τη δίκη της σειρά.\nΑν και οι σπουδές τις ήταν επικεντρωμένες στα ρούχα, συνειδητοποίησε πως αυτού του τύπου αξεσουάρ είναι μια επιφάνεια πάνω στην οποία μπορεί να πειραματιστεί. Από τότε μέχρι σήμερα, έχει φιλοξενηθεί στις σελίδες της ιταλικής Vogue, έχει δει τη δουλειά της να διατίθεται στις προθήκες της αλυσίδας Harvey Nichols και σε μπουτίκ της Ιταλίας, της Γαλλίας, της Αγγλίας, της Αμερικής και της Αυστραλίας, ενώ διατηρεί δύο καταστήματα, ένα στο Κολωνάκι και ένα στα Χανιά.\n«Είχα μια νέα μάτια και ήξερα ακριβώς πως θα έμοιαζε αυτό που ήθελα να δημιουργήσω. Οι φάκελοι, ένα fashion trend που κυριαρχεί στο εξωτερικό πολλά χρόνια τώρα, στην Ελλάδα δεν ήταν τόσο δημοφιλές. Έτσι λοιπόν, ένιωσα πως ήταν μια καλή πρόταση για την εγχώρια αγορά καθώς δεν υπήρχε κορεσμός. Από την άλλη, τα σχέδια που έκανα από την πρώτη στιγμή πίστεψα πως είναι διαφορετικά και θα προκαλέσουν το ενδιαφέρον σε κάθε σύγχρονη γυναίκα».\nΚαθώς το δέρμα είναι ένα υλικό που απαιτεί τεχνογνωσία -όπως και η κατασκευή ενός ναι μεν λεπτεπίλεπτου, ευρύχωρου δε φακέλου- η κατασκευή των clutch bags της βασίζεται σε μια δική της τεχνική. «Μια τεχνική που έμαθα δίπλα στους καλύτερους τεχνίτες και εξέλιξα με την εμπειρία που απέκτησα ερχόμενη τόσα χρόνια σε επαφή με τους πελάτες μου».\nΈτσι λοιπόν, κάθε σεζόν προσπαθεί να εξελίσσεται και να διαφοροποιείται τεχνικά αλλά και ποιοτικά από την προηγούμενη, προκειμένου η τσάντα που θα αγοράσει κάποιος από εκείνη σήμερα να αντέξει και στο αύριο αφού «οι φάκελοι είναι διαχρονικοί και η μόδα τους δεν περνάει».\nΗ νέα της συλλογή LIM είναι εμπνευσμένη από το μαθηματικό όριο ακολουθίας limit. «Η έμπνευση μου είναι πάντα βιωματική. Τα ονόματα που δίνω στις συλλογές μου είναι πάντα λέξεις που εκφράζουν τη φάση που βρίσκομαι, σηματοδοτούν μια αλλαγή που έχει γίνει μέσα μου ή αυτό που θέλω να επιτύχω. Φέτος, στόχος είναι τα “όρια”, το παιχνίδι δηλαδή με τα χρώματα και τα υλικά που θα επιλέξω».\nΤο brand Georgina Skalidi μας παρέχει τη δυνατότητα να δημιουργήσουμε τη δίκη μας custom made τσάντα, επιλέγοντας τον συνδυασμό χρωμάτων και υλικών που επιθυμούμε. Κι ενώ κάποτε το χειροποίητο design κόστιζε μια περιουσία, η Τζωρτζίνα Σκαλίδη επιδιώκει μέσω της δουλειάς της να το κάνει προσιτό σε όλους, χωρίς αυτό να στερείται σχεδιασμού ή ποιότητας.\nΠερισσότερες πληροφορίες για τις τσάντες της Τζωρτζίνας Σκαλίδη θα βρείτε εδώ.


Ο Νίκος Κουρής για το μεγάλο φινάλε των "Άγριων Μελλισών": "Θα έχουμε... | celebrities Ειδήσεις | Yupiii.gr\nΓΡΑΦΕΙ: ΓΕΡΑΣΙΜΟΣ ΒΛΑΧΟΠΟΥΛΟΣ Published 20 Ιουν. 22 (14:30)\nΚαλεσμένος στο "Πρωινό" της Δευτέρας βρέθηκε ο Νίκος Κουρής. Ο γνωστός πρωταγωνιστής συνάντησε τη Φαίη Σκορδά και τον Γιώργο Λιάγκα και μίλησε μεταξύ άλλων για πολυαναμενόμενο φινάλε της σειράς "Άγριες Μέλισσες" που συμμετέχει φέτος.\n"Δεν μπορώ να πω, γιατί μου έχουν πει να μην πω" είπε αρχικά για τον ρόλο του και τις φήμες ότι λίγο πριν το τέλος ο Ζάχος, ο ήρως που υποδύεται, σκοτώνεται.\nΜιλώντας για τις εξελίξεις της σειράς λίγο πριν ρίξει οριστικά αυλαία, ο Νίκος Κουρής συνέχισε: "Θα γίνει χαμός στα επόμενα επεισόδια. Νομίζω θα υπάρξει δικαίωση με έναν τρόπο, αλλά θα έχουμε πολλές απώλειες ζωών. Θα γίνει χαμός. Ειδικά τα τελευταία 5-6 επεισόδια τα διαβάζαμε και εμείς και λέγαμε 'εντάξει' γιατί τα αγαπάμε αυτά τα πρόσωπα. Θα γίνει ένα ξεκαθάρισμα".\nΠρόσθεσε στη συνέχεια μάλιστα: "Νομίζω ότι το καλό θα θριαμβεύσει. Θα ευχαριστηθούμε. Δε ξέρω αν θα ευτυχίσουν οι πρωταγωνιστές, αλλά μια δικαίωση θα υπάρξει. Δε μπορώ να πω τίποτα. Μου το έχουν απαγορεύσει και νομίζω ότι ούτε ο κόσμος θέλει να ξέρει. Βασικά θέλει, αλλά δεν θέλει. Τα γυρίσματα ολοκληρώνονται σε τρεις εβδομάδες".\n"Οι 'Μέλισσες' είναι μια ιστορία για όλους μας. Και για τον ΑΝΤ1 και για την τηλεόραση συνολικά. Μια μεγάλη ιστορία που έβαλε ένα καινούργιο χαρτί και έγινε ένα πράγμα με ποιότητα που δεν είχαμε ξαναδει ή είχαμε πολλά χρόνια να δούμε με τεράστια ανταπόκριση. Όλα τα κανάλια πια σκέφτονται αλλιώς τη μυθοπλασία. Αυτό είναι κέρδος και για τον κόσμο και για εμάς που δουλεύουμε στην τηλεόραση" υπογράμμισε ο Νίκος Κουρής.\nΓεράσιμος Σκιαδαρέσης: "Ο καθένας έχει το δικαίωμα να χαράξει την υπερασπιστική γραμμή που θέλει και εγώ να γελάω - Το θέατρο είναι ένα μεγάλο κρεβάτι; Δεν έχει πάντως βιασμούς ανηλίκων"\nΟ Γεράσιμος Σκιαδαρέσης βρέθηκε στο "Πρωινό" και μεταξύ άλλων αναφέρθηκε στις δίκες Λιγνάδη-Φιλιππίδη


Γκρέτα Γκάρμπο: Έρωτες & άγνωστες ιστορίες για την αινιγματική “Σφίγγα της Σουηδίας” που κατέκτησε το Χόλιγουντ – Cosmopoliti.com – Χριστίνα Πολίτη\nΓκρέτα Γκάρμπο: Έρωτες & άγνωστες ιστορίες για την αινιγματική “Σφίγγα της Σουηδίας” που κατέκτησε το Χόλιγουντ\nΌλη η αλήθεια για την Γκρέτα Γκάρμπο\nΗ θεϊκή Γκρέτα Γκάρμπο, η αινιγματική και ανεξιχνίαστη. Μέσα σε δύο δεκαετίες που κράτησε η καριέρα της, γύρισε 27 ταινίες. Σε μια εποχή που Χόλιγουντ κατασκεύαζε μύθους, εκείνη έγινε η μεγαλύτερη σταρ και “το πρόσωπο” στην ιστορία του κινηματογράφου. Κανείς δεν μάντευε την ταραχή κάτω από την ψυχρή πρόσοψη. Στην οθόνη η Γκρέτα Γκάρμπο είχε μια ακατέργαστη σεξουαλικότητα. Εκτός οθόνης, οι σχέσεις της με άντρες και γυναίκες, μαγνήτιζαν τον Τύπο.\nΠολλά έχουν γραφτεί και πολλά θα γράφονται για την Γκρέτα Γκάρμπο. Η απόφασή της να απομονωθεί και να απομακρυνθεί από τα φώτα της δημοσιότητας και όσα έζησε πριν και μετά από την απόφασή της, θα είναι πάντα πόλος έλξης των δημοσιογράφων και των σινεφίλ όλων των εποχών. Η σιωπή της την έκανε θρύλο. Ας δούμε ιστορίες για τη ζωή και την καριέρα της που δεν είναι γνωστές, κάποιες για πρώτη φορά…\n-Η Γκρέτα Γκάρμπο ήταν το τρίτο παιδί της οικογένειας Γκούσταφσον. Γεννήθηκε στη Στοκχόλμη, στις 18 Σεπτεμβρίου 1905. Δεν είχαν προγραμματίσει κι άλλο παιδί μετά τον αδελφό της και την αδελφή της και η Γκρέτα ήρθε σαν έκπληξη. Ο εργοδότης του πατέρα της προσφέρθηκε να την υιοθετήσει. Η μητέρα της όμως έλεγε ότι την έστειλε ο Θεός και θα βρουν τα χρήματα για να θρέψουν και το τρίτο τους παιδί.\n-Ο πατέρας της είχε προβλήματα υγείας, όμως έκανε βαριές δουλειές. Συνεχώς η οικογένεια ζούσε υπό την απειλή της φτώχειας. Η Γκρέτα γεννήθηκε με πολύ λεπτό δέρμα κι γι΄αυτό ένιωθε από πολύ κοντά τα πράγματα, όπως έλεγε χαρακτηριστικά. Μικρή την φώναζαν Κάτα. Είχε πολύ ζωηρή φαντασία και πήγαινε να δει τους ηθοποιούς του θεάτρου να βάφονται. Μάζευε φωτογραφίες των αγαπημένων της ηθοποιών. 13 χρονών εγκατέλειψε το σχολείο για να φροντίσει τον άρρωστο πατέρα της. Δύο χρόνια αργότερα, εκείνος πέθανε από νεφρίτιδα. Όταν είδε τα αδέλφια της να κλαίνε, η 15χρονη Κάτα είπε: Μια μεγάλη τραγωδία πρέπει να την υπομένεις σιωπηλά.\n-Έπιασε δουλειά στο τμήμα καπέλων του πολυκαταστήματος ΡUB. Ως υπάλληλος με τον αριθμό 9.195, επελέγη να παίξει σε διαφημιστικό για ρούχα. Ο σκηνοθέτης της διαφήμισης την έπεισε να κάνει αίτηση για να μπει με υποτροφία στη Βασιλική Ακαδημία Δραματικού Θεάτρου. Στις σπουδαστικές φωτογραφίες, είναι η μόνη που δεν κοιτάζει το φακό. Ο διευθυντής της Ακαδημίας είχε πει: Η Γκρέτα δεν είχε το θάρρος να είναι ο εαυτός της.\n-Το 1922, ο πρωτοπόρος σκηνοθέτης του Σουηδικού βωβού κινηματογράφου Μορίτζ Στίλερ ζήτησε δύο κορίτσια από τη Σχολή για την επόμενη ταινία του. Η μία ήταν η Γκρέτα. Ο Στίλερ της άλλαξε το επίθετο από Γκούσταφσον σε Γκάρμπο, διότι θα έβγαινε καλύτερο στις μαρκίζες των θεάτρων. Ήταν ο μέντοράς της κι εκείνος που της είπε: Εγώ θέλω να γίνεις ηθοποιός, εσύ όμως μπορείς να γίνεις μεγάλη ηθοποιός! Ο Στίλερ ήταν ομοφυλόφιλος, όμως η αλληλογραφία του με την Γκάρμπο, δείχνει ότι είχε μεγάλη επιρροή πάνω της, ίσως και σεξουαλική.\n-Η Γκάρμπο είχε ένα τικ στο πρόσωπό της που δεν μπορούσε να το ελέγξει γιατί ήταν πολύ νευρική στο γύρισμα . Έτσι, ο οπερατέρ κινηματογραφούσε σε υψηλή ταχύτητα, ώστε στην προβολή η εικόνα να εμφανίζεται σε αργή κίνηση.\n-Όταν ο Μόριτζ Στίλερ δέχτηκε πρόταση της Metro Goldwyn Mayer, να γυρίσει ταινίες στο Χόλιγουντ, εκείνος δέχτηκε με τον όρο να πάει μαζί του και η νέα του “ανακάλυψη”, η Γκρέτα Γκάρμπο. Το ζευγάρι έφτασε στη Νέα Υόρκη στις 5 Ιουλίου 1925, αποφεύγοντας τους δημοσιογράφους και τους φωτογράφους. Αυτό έγινε η αιτία να χαρακτηριστεί η Γκάρμπο “Μυστηριώδης ξένη” και “Σφίγγα της Σουηδίας”. Ο υπεύθυνος δημοσίων σχέσεων της MGM, είπε τότε για εκείνη: Τι αντιπαθητικό όνομα, τελείως άγαρμπο. Η Αμερική δεν εντυπωσιάστηκε από την Γκρέτα, όμως μια σειρά ερασιτεχνικών φωτογραφιών, θα γίνει το ξεκίνημα της καριέρας της.\n-Στην πρώτη από τις ελάχιστες συνεντεύξεις που έδωσε στην Αμερική (και γενικά σε ολόκληρη την καριέρα της) δήλωσε: Γεννήθηκα, είχα μητέρα και πατέρα, πήγα σχολείο. Ε και λοιπόν;\n-Η πρώτη της χολιγουντιανή ταινία ήταν Ο χείμαρρος, παραγωγής MGM, που προβλήθηκε το Φεβρουάριο 1926, καθιερώνοντας τη νέα πρωταγωνίστρια. Κοινό και κριτική συμφώνησαν ότι μια καινούργια σταρ είχε γεννηθεί. Η φυσικότητα της Γκάρμπο, την ξεχώρισε από το θεατρινίστικο παίξιμο των άλλων ηθοποιών του βωβού κινηματογράφου. Αντίθετα η διεθνής καριέρα του Στίλερ έληξε άδοξα. Γύρισε τρεις ταινίες στην Αμερική και επέστρεψε στη Σουηδία, όπου πέθανε το 1928 σε ηλικία 45 ετών, από αδιευκρίνιστη νόσο των πνευμόνων. Στο τελευταίο του γράμμα στην Γκάρμπο, της έγραψε: Η ζωή είναι απαίσια, αλλά όχι για σένα από εδώ και πέρα.\n-Το χειμώνα του 1926, η αδελφή της Γκρέτα πέθανε από καρκίνο, 23 χρονών. Ζήτησε άδεια να πάει στην πατρίδα της όμως το στούντιο της αρνήθηκε και την πίεσε να παίξει σε μια νέα ταινία με συμπρωταγωνιστή της τον Τζον Γκίλμπερτ. Στα γυρίσματα κανείς δεν ήξερε πού τέλειωνε η ταινία και πού άρχιζε το πραγματικό ειδύλλιο μεταξύ τους. Στις ερωτικές σκηνές, ήταν τόσο θερμοί και οι δύο, ώστε το συνεργείο έκλεινε τις κάμερες και έφευγε, ώστε να τους αφήσουν μόνους!\n-Μετακόμισε στο σπίτι του Γκίλμπερτ κι εκείνος της γνώρισε τη χολιγουντιανή κοινωνία. Της έκανε πρόταση γάμου, κι εκείνη του απάντησε: Αγαπάς την ηθοποιό Γκάρμπο, όχι εμένα. Στη δεύτερη πρόταση γάμου, δεν είπε ούτε ναι ούτε όχι. Ο Γκίλμπερτ την περίμενε στην εκκλησία αλλά εκείνη δεν εμφανίστηκε ποτέ. Στο σπίτι έκανε σαν να μην συνέβη τίποτα. Η σχέση τους άρχισε να περνά κρίση.\n-Εκτός οθόνης, δεν μιλούσε σχεδόν καθόλου αγγλικά. Γι΄αυτό και δεν έδινε συνεντεύξεις ώστε να μην γελοιοποιείται με τα λάθη της. Ο επίσημος μόνιμος φωτογράφος της, την αποκαλούσε Μόνα Λίζα του 20ου αιώνα.\n-Ο ερωτισμός της είχε απήχηση και στα δύο φύλα. Ήταν αποκάλυψη για το γυναικείο κοινό του ΄20, το ότι μια γυναίκα μπορούσε να εκφράσει τόσο πάθος, όσο κι ένας άντρας. Έπλασε ένα καινούργιο στιλ, συνδυασμός πάθους, σεξουαλικότητας και μυστηρίου. Ο κόσμος ήθελε να μάθει περισσότερα για την γυναίκα που κρυβόταν πίσω από το πρόσωπο. Εκείνη όμως αρνιόταν να μιλήσει. Έδωσε την τελευταία της επίσημη συνέντευξη το 1927.\n-Το μυστήριο την ακολουθούσε και στην προσωπική της ζωή. Είχε τους πρώτους παπαράτσι να ξεροσταλιάζουν στην πόρτα της, είχε θαυμαστές που έπεφταν στις ρόδες του αυτοκινήτου της.\n-Αποξενωμένη από τον εραστή της, η Γκάρμπο άνοιξε πόλεμο με το στούντιο κι έπαψε να πηγαίνει για δουλειά. Η MGM ανταπέδωσε και την παρουσίασε ως δύστροπη. Η Γκάρμπο σκεφτόταν να γυρίσει στην πατρίδα της, αλλά η ΜGM δεν ήταν πρόθυμη να χάσει το μεγαλύτερο αστέρι της για χάρη της Ευρώπης. Της πρόσφερε νέο συμβόλαιο που περιόριζε τη δουλειά της σε δύο ταινίες το χρόνο και της έδωσαν άδεια να επισκεφτεί την πατρίδα της.\n-Το Δεκέμβριο του 1928 έφτασε στη Σουηδία, πολιορκημένη από τον Τύπο. Το ασφυχτικό πλήθος έσπασε το παράθυρο του αυτοκινήτου όπου επέβαινε. Στη Στοκχόλμη ήταν αδύνατο να κυκλοφορήσει κι αναγκάστηκε να νοικιάσει διαμέρισμα με ψευδώνυμο.\n-Επιστρέφοντας στην Αμερική, ο Τζον Γκίλμπερτ της έκανε την τελευταία πρόταση γάμου. Εκείνη δεν το συζήτησε καν. Μετά από τρεις εβδομάδες, ο Γκίλμπερτ παντρεύτηκε την ηθοποιό Ina Claire (συνολικά παντρεύτηκε τέσσερις φορές)\n-Μετά τον ερχομό του ομιλούντος κινηματογράφου, η MGM περίμενε τρία χρόνια για να δώσει φωνή στην Γκάρμπο. Η σουηδική προφορά της μπορεί και να μην άρεσε στο Αμερικανικό κοινό. Όταν έσπασε τη σιωπή της το 1930, το κοινό κρατούσε την ανάσα του. Άλλους ηθοποιούς, ο ήχος τους κατέστρεψε, ενώ η βαθιά βραχνή φωνή της Γκάρμπο, ενίσχυσε το σεξ απίλ της. Τα πλήθη γέμισαν τους κινηματογράφους όπου πρόβαλλαν την πρώτη ηχητική της ταινία, την Άννα Κρίστι (1930). Οι διαφημίσεις έγραφαν: Η Γκάρμπο μιλά!\n-Οι ταινίες της ήταν κυρίως τραγικές ερωτικές ιστορίες όπου η πρωταγωνίστρια έπρεπε να πεθάνει ή να θυσιάσει τον εαυτό της για τον άνθρωπό της. Πνιγόταν στο Η σάρκα κι ο διάβολος, στη Μάτα Χάρι την περίμενε το εκτελεστικό απόσπασμα, στην Άννα Καρένινα την πάταγε το τρένο, στην Κυρία με τις καμέλιες πέθανε από φυματίωση και στη Βασίλισσα Χριστίνα θυσίασε το θρόνο της για τον αγαπημένο της.\n-Οι υπηρέτριες στο καινούργιο της σπίτι, έλεγαν ότι χουζούρευε και έγραφε γράμματα στη Σουηδία. Έβγαινε μόνο όταν έβρεχε για να είναι κρυμμένη κάτω από την ομπρέλα της. Είχε μανιοκατάθλιψη ή ελαφρά σχιζοφρένεια, το ήξερε και μιλούσε γι΄αυτό. Το έχω μέσα μου, έλεγε.\n-Τα μεγαλύτερα μυαλά του αιώνα (Μπρεχτ, Μαν κ.α.) έβλεπαν την Γκάρμπο σαν θεά. Προτάθηκε 4 φορές για το βραβείο Όσκαρ ερμηνείας Α’ γυναικείου ρόλου (στην Άννα Κρίστι (1930), το Ρομάντζο (1930), την Κυρία με τις Καμέλιες (1937), και τη Νινότσκα (1939) αλλά ποτέ δεν το κατέκτησε. Αντίθετα της απονεμήθηκε το 1955 τιμητικό Όσκαρ για τις αξέχαστες ερμηνείες της, η ίδια όμως δεν παρέστη αυτοπροσώπως για να το παραλάβει. Το Αμερικανικό Ινστιτούτο Κινηματογράφου την έχει κατατάξει πέμπτη στη λίστα με τις 25 μεγαλύτερες σταρ όλων των εποχών\n-Ξεκίνησε σχέση με τη συγγραφέα και κοσμική κυρία, Μερσέντες ντε Ακόστα. Πέρασαν έξι εβδομάδες γεμάτες έκσταση στη Σιέρα Νεβάδα. Οι στήλες των εφημερίδων πετούσαν μπηχτές για τη σχέση τους, λέγοντας ότι την πιο πολυσυζητημένη γυναίκα του Χόλιγουντ, δεν την φοβάται καμία σύζυγος. Οι σχέσεις τους ψυχράθηκαν όταν η Γκάρμπο ερωτεύτηκε τον σκηνοθέτη της ταινίας Βασίλισσα Χριστίνα, Ρούμπεν Μαμούλιαν Η Μερσέντες απογοητευμένη από την απόρριψη της Γκάρμπο, βρήκε παρηγοριά στην αγκαλιά της Μάρλεν Ντίτριχ. Όταν όμως η Γκάρμπο χώρισε με τον Μαμούλιαν, ξαναγύρισε για λίγο στην Μερσέντες. Η Μάρλεν Ντήτριχ τα έφτιαξε με τον πρώην εραστή της Γκάρμπο, Τζον Γκίλμπερτ. Του έκανε την νοσοκόμα καθώς εκείνος έπινε για να ξεχάσει. Όταν πέθανε το 1936, η Γκάρμπο το έμαθε κατά τη διάρκεια μιας παράστασης. Έφυγε στο διάλειμμα χωρίς να υπολογίσει τίποτα. Είχε έναν σύντομο ερωτικό δεσμό με τη χορεύτρια, μοντέλο και ηθοποιό του βωβού κινηματογράφου Λουίζ Μπρουκς, όπως ισχυρίζεται η τελευταία στα απομνημονεύματά της. Περιέγραψε την Γκάρμπο ως αρρενωπή αλλά “γοητευτική και τρυφερή ερωμένη”.\n-Η κοσμοπολίτικη εμφάνιση της Γκάρμπο, έκανε περισσότερα εισιτήρια στην Ευρώπη παρά στην Αμερική της οικονομικής κρίσης. Ξοδεύονταν αστρονομικά ποσά για ένα ρούχο. Η αξία της στην αγορά έπεσε και η Γκάρμπο υπόγραψε νέο συμβόλαιο με χαμηλότερη αμοιβή. Το 1939, η Νινότσκα ήταν μια επιτυχημένη προσπάθεια να “ελαφρύνει” η εικόνα της Γκάρμπο και να φανεί λιγότερο εξωτική. Αυτή η κωμωδία, η πρώτη της Γκάρμπο, διαφημίστηκε με τη φράση “”Η Γκάρμπο γελάει!“. Η αλήθεια είναι ότι το πνιχτό γέλιο της Γκάρμπο χρειάστηκε να ενισχυθεί τεχνικά στο μοντάζ. Στην επόμενη ταινία της, τη Διπρόσωπη γυναίκα, η MGM προσπάθησε να αλλάξει εντελώς την εικόνα της Γκάρμπο. Η ταινία είχε μέτρια επιτυχία και οι κριτικοί την κατηγόρησαν ότι γκρέμισαν το μυστήριο της Γκάρμπο. Πρώτη φορά βρέθηκε τόσο κοντά στο φιάσκο.\n-Η Γκάρμπο γύρισε την πλάτη στο Χόλιγουντ καθώς άρχιζε στην Ευρώπη ο Δεύτερος Παγκόσμιος Πόλεμος. Αδυνατώντας να επισκεφτεί την πατρίδα της κι έχοντας χάσει την πρώτη θέση στην αγορά, αποσύρθηκε από τη δημοσιότητα.\n-Κατά τη διάρκεια του πολέμου γνώρισε τον Γκεόργκ Σλι κι έβαλε μπροστά τη πιο σημαντική σχέση της ζωής της που κράτησε 20 χρόνια. Ήταν τότε σαράντα χρονών. Ο Σλι ήταν κοσμικός, εκατομμυριούχος και μζαί με την γυναίκα του Βαλεντίνα, είχαν οίκο μόδας. Η γνωριμία τους έγινε όταν πήγε να αγοράσει καινούργια ρούχα. Η διάσημη σταρ και η διάσημη σχεδιάστρια έγιναν φίλες. Η φιλία τους έγινε πιο ισχυρή όταν η Γκάρμπο αγόρασε διαμέρισμα στο ίδιο κτίριο που έμεναν και οι Σλι. Έγιναν αχώριστοι, έκαναν παρέα και για ένα διάστημα έγιναν τρίο. Το 1964, η Γκάρμπο και ο Σλι πήγαν στο Παρίσι. Στο ξενοδοχείο εκείνος έπαθε καρδιακή προσβολή και η Γκάρμπο πανικοβλήθηκε. Τον εγκατέλειψε νεκρό κι έφυγε από το ξενοδοχείο. Η Βαλεντίνα δεν της το συγχώρησε ποτέ και η φιλία τους διαλύθηκε.\n-Μετά τον πόλεμο, όλοι περίμεναν τη θριαμβευτική επιστροφή της Γκάρμπο στην οθόνη. Εκείνη στο μεταξύ ανέλαβε ένα νέο ρόλο, που θα συνέχιζε να τον παίζει μισό αιώνα περίπου, της Νεοϋορκέζας Χάριετ Μπράουν, που ήταν ευπρόσδεκτη στην υψηλή κοινωνία. Επένδυσε τα χρήματά της σε ακίνητα και αγόρασε συλλογές ζωγράφων, ώστε να μην χρειαστεί να ξαναεργαστεί. Περνούσε τον καιρό της ταξιδεύοντας και σύχναζε σε πάρτι. Το μόνιμο ερώτημά της ήταν τι να φάει, ποια είναι τα καλύτερα λαχανικά. Οι φίλοι της -που την αποκαλούσαν Τζι Τζι (GG)- έλεγαν ότι τα πολλά λεφτά, την είχαν κάνει τεμπέλα.\n-Το 1949, μετά από δοκιμαστικό, αποφάσισε να γυρίσει στο σινεμά. Δέχτηκε το ρόλο στην ταινία La Duchesse de Langeais και πήγε στην Ιταλία για τα γυρίσματα. Όταν οι παραγωγοί της ζήτησαν να παρελάσει μπροστά από τους φωτογράφους που την περίμεναν στο λιμάνι, εκείνη εγκατέλειψε την ταινία και γύρισε στη Νέα Υόρκη. Ήταν η πρώτη φορά που γράφτηκαν κακεντρεχή σχόλια για την εμφάνισή της και για το αν είναι σε θέση να ξαναπαίξει.\n-Ψηφίστηκε «καλύτερη ηθοποιός του βωβού κινηματογράφου του αιώνα» (με την συμπατριώτισσα της Ίνγκριντ Μπέργκμαν να αναδεικνύεται «καλύτερη ηθοποιός του ομιλούντος κινηματογράφου») το 1950 και ανακηρύχθηκε η ομορφότερη γυναίκα που έζησε ποτέ από το Βιβλίο Γκίνες\n-Έζησε για δύο χρόνια ένα θυελλώδη έρωτα με τον Σεσίλ Μπάτον, μέχρι που της έκανε πρόταση γάμου. Η Γκάρμπο αρνήθηκε. Δεν παντρεύτηκε ποτέ.\n-Η γυναίκα και ο μύθος δεν μπόρεσαν αν ζήσουν αρμονικά δίπλα δίπλα. Η Γκρέτα Γκάρμπο, ο θρύλος της οθόνης, είχε γίνει ο θρύλος της πόλης. Στη Νέα Υόρκη του ’70, το να δεις την Γκάρμπο να βαδίζει στους δρόμους του Μανχάταν, ισοδυναμούσε με το να δεις UFO. Πολλοί άνθρωποι που την είχαν δει να ψωνίζει λαχανικά, θεωρούσαν αυτή τη στιγμή πολύ σημαντική για τη ζωή τους. Ήταν μια καλτ φιγούρα που εμφανιζόταν στα πιο απίθανα μέρη.\n-Η εποχή της Γκάρμπο είχε περάσει. Είχε επιβιώσει των περισσοτέρων εραστών της και συμπρωταγωνιστών της και γέμιζε το χρόνο της χαζεύοντας βιτρίνες και παρακολουθώντας τηλεοπτικά παιχνίδια. Ανέθεσε σε γραφείο να της μαζεύει αποκόμματα εφημερίδων που ανέφεραν το όνομά της. Είχε την περιέργεια να μαθαίνει τι έλεγε για αυτήν, ένας κόσμος που τον είχε απαρνηθεί εδώ και πάρα πολύ καιρό.\n-Στα τέλη της δεκαετίας του ΄80 αρρώστησε από τα νεφρά της. Στα τελευταία χρόνια της έμειναν μόνοι οι συγγενείς της. Η ανιψιά της (κόρη του αδελφού της) την πήγαινε για αιμοκάθαρση. Πέθανε Κυριακή του Πάσχα, 15 Aπριλίου 1990. Η επιθυμία της ήταν να αποτεφρωθεί το σώμα της. Οι συγγενείς της δεν την έθαψαν στον οικογενειακό τάφο, φοβούμενοι ότι ο κόσμος δεν θα την άφηνε ήσυχοι ούτε μετά το θάνατό της. Αφού αποτεφρώθηκε, η στάχτη της κρατήθηκε σε αμερικανικό νεκροταφείο. 9 χρόνια μετά, το 1999, το σώμα της αποτεφρώθηκε και θάφτηκε σε κοιμητήριο στη Στοκχόλμη.\n-Λένε ότι το μόνο που οφείλει ο ηθοποιός οφείλει στο κοινό του, είναι μια ερμηνεία. Αυτό η Γκάρμπο το έδωσε. Το αν δεν είχε τίποτα να πει ή αν απλώς δεν είπε τίποτα, δεν έχει σημασία. Είχε το τέλειο πρόσωπο, μια κενή οθόνη που πάνω της ο κόσμος πρόβαλε αυτό που ήθελε να δει. Η σιωπή της μας είπε ό,τι θέλαμε να ακούσουμε…\nΗ Γκάρμπο ως “Χάριετ” με τον Ωνάση\nTags: mgmαννα κριστιγκρετα γκαρμπογκρετα γκαρμπο αγνωστες ιστοριεςΈρωτεςκινηματογραφοςνινοτσκαχολιγουντ